text:
Munyaradzi Gunduza —
KUVERENGA nokutsinhira, p.89 — chikwata Zvidobi — tinoona mushauri achishaura manhamba vadaviri vachidavira vachitsinhira zvinorehwa nokuverenga kwemushauri, sokuti, M: Piri, V: Kupira midzimu. Tinodzidza pamusoro pemitambo yaiitwa kare navapwere nokuti imwe yacho yaivadzidzisa kurodza njere nokukasika kufunga kuti vagone kuronda nokuverenga. Zvakare zvinoratidzazve kuti pasichigare mazwi kana mazita aipiwa zvinhu aienderana nezvaanoreva zvine chekuita nenharaunda iyoyo.
Cherechedzo: Wakasununguka kusarudzawo dzimwe nhetembo muzvikamu zvaunoda pamwe chete nekuwedzerawo dzimwe pfungwa dzinobuda munhetembo dzacho. Chakakosha apa kupa tsigiro dzinogutsa.
2. Tinodzidzei pamusoro perufu kubva munhetembo dzerufu dziri mubhuku iri? [25]
Nhetembo dzerufu dzinojekesa mazwi namatama anotaurwa nomunhu kana vanhu vafirwa vachidemba nhamo inenge yavawira, uye vanenge vofunga kutambura kwavachaita nokusiiwa kwavanenge vaitwa naamai, baba, mumwewo wemumhuri yavo kana shamwari.
Kwairidzwa mhere kana pafiwa sezvatinoona munhetembo Kudemba baba apo tinoona nyanduri achichema achiti, “Ho, baba we-e! Ho, baba we-e!”
Kushandiswa kwezvikuwo kuzhambatata kwemunhu anenge achichema kufirwa kwaaitwa.
Kare vanhu vainyaradzana kana mumwe afirwa nehama yake sezvatinoona mudetembo rinonzi Kunyaradza afirwa apo tinoona nyanduri achinyaradza mwana weshamwari yake afirwa nababa vake paanoti, “Chinyarara zvako Mukara vaenda baba vako shamwari.”
Mukunyaradzana umu munobuda kuti vananyanduri vaishandisa mazwi asingaremi nekudzimba mwoyo sepanonzi mudetembo iri, “Akusiya nhasi apurura,” achireva kufa. Izvi zvaiitirwa kuderedza kutyisa nekukahadzisa kwechiitiko cherufu. Vainyaradza ava vaitaura chokwadi chezvinowanikwa muupenyu sepanonzi, “Wasiyiwa pachena semazai edahwa,” zvichireva kuti kufirwa nemubereki sababa kwaiita kuti vana vasare vava voga vasisina muriritiri. Izvi zvaiita kuti vafirwa vatarisane nezvazviri.
VaShona vaitendera kuti rufu rwaiunzwa sekuda kwaNyadenga, kwete nemunhu nokuti kufa murawo waMwari sezvinobuda mudetembo rinonzi Kunyaradza afirwa panonzi, “Denga iri ndiMapa, pamwe ndiMabvuta” zvichireva kuti rufu rwaiuya zvisina anoziva kana kuda, uyezve hapana anoramba rufu, rwunongotora madiro.
Pasichigare kana kwafiwa paiva netsika yokubata maoko kunova kudembedzana nevafirwa kuitira kurerutsa kufunganya kwavo mudambudziko rinenge ravawira sezvinobuda mudetembo rinonzi Kubata maoko apo nyanduri B anova sekuru vakafirwa nemukadzi wavo vanoudza muzukuru wavo ari kubata A maoko kuti, “Zvakapera zviye, muzukuru” kureva kurasikirwa kukuru nekufirwa.
Parufu panobudawo nhoroondo yeurwere hwemunhu sezvinoburitswa navatauri mudetembo Kubata maoko zvakare apo muzukuru A anobvunza sekuru vake B mafambiro efiro yambuya vake. Saka tinodzidza kuti pakuchema afa tinogona kunzwa nhoroondo yefiro yemushakabvu.
Nyaya yemitupo nezvidawo inowanikwawo munhetembo dzerufu semudetembo rinonzi, Kunyaradza afirwa apo nyanduri anoti, “Chinyarara zvako Soko.” Mutupo unoratidza dzinza remunhu afirwa, uye mazwi aya anodzora hama yemufirwi nokuti akudzwa nekudaidzwa nemutupo wake.
Cherechedzo: Vadzidzi makasununguka kutsvaga dzimwe nhetembo dzamunoziva dziri muna, Ugo Hwamadzinza AVaShona dzinotaura pamusoro perufu muchitsanangura zvidzidzo zvinobuda madziri pamwe chete nekupa tsigiro dzacho.


c: text/html

text:
Insight ® Clear Packaging System
Njere Yakahwina Mubayiro läpinäkyvä kavha hurongwa kuti rinobatanidza yakajeka epurasitiki dzisimbe uye jekiseni kuumbwa epurasitiki magumo nguwani kuti pave nevamwe zvakajeka pasuru. It ane patented nokukiya inoti, apo kufa akagerwa Tabs pamusoro zvakajeka epurasitiki dzisimbe vaite Kunoshayisa kuumbwa kupinda magumo Caps kubatana zvakamisa hurongwa zvakanaka pamwe chete. End nguwani zvinogona akagadzirirwa kukiya zvachose mapurasitiki ruoko kana kuti kumonyanisa kure nyore.
Chimiro mugumo nguwani kunotema kuti pasuru muchinjikwa-sectional Profile; Naizvozvo, kunzwisisa zvakajeka kavha inogona yakagadzirwa ari anenge zvakawanda zvakasiyana-siyana Profiles, kusanganisira "katsi retsono", denderedzwa, rwakapoteredza, rectangle, mativi, uye trapezoid.
US Patent Numbers: 7.000.775; 7.644.823; 7.374.048

robotstxt: allowed

filter: keep


text:
Vanhu vakawanda vanochema nerekuti vakatadza kutamba zvakanaka zororo ravo rekisimusi nepamusana pekushaya mari, uye kutadza kutora mari dzavo kumabhanga.
Magweta anorwira kodzero dzevanhu anoti gore ra 2017 ranga riine kutyorwa kwekodzero dzevanhu zvakanyanya, uye anotarisira kuti izvi zvichashanduka gore rinouya.
Vechidiki vekwaGutu vanoti vaneta nenhamo nekudaro vari kunyoresa kuvhota kuitira kuti vagosarudza vatungamiri vavanoziva kuti vachagadzirisa matambudziko ari munyika.
Hurumende yoburitsa hurongwa hwayo panyaya yeminda nekurima.
Muchirongwa cheThe Connection na 8pm, tiri kutarisa zvinoreva zororo rekisimusi kune vechidiki.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318…
Vanoda kuteerera Studio7, tibateyi na7pm pamasaisai anoti 909 am 4930; 13860, 6080, 15580 ne 15460 Kilohertz paShortwave mazuva ose.
Musakanganwe kuteerera zvimwe zvirongwa zvedu na 6am, uye 2pm mazuva ose.
Musakanganwe kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu. Endai pa link iyi: https://www.facebook.com/voa.shona/


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
31 Pavakangopedza zvose izvi, vaIsraeri vose+ vakanga vari ipapo vakaenda kumaguta aJudha,+ vakaputsa shongwe tsvene+ nokutema matanda matsvene+ nokuputsa nzvimbo dzakakwirira+ neatari+ dzacho pakati paJudha+ wose naBhenjamini naEfremu+ naManase+ kusvikira vapedza; uye vanakomana vose vaIsraeri vachibva vazodzokera kumaguta avo, mumwe nomumwe kunzvimbo yake.
2 Hezekiya akabva amisa mapoka+ evapristi neevaRevhi+ mumapoka avo, rimwe nerimwe maererano nebasa raro revapristi+ nerevaRevhi+ nokuda kwechinopiwa+ chinopiswa nezvibayiro zvokugoverana+ kuti vashumire,+ vaonge+ uye varumbidze+ vari pamagedhi emisasa yaJehovha.
3 Paiva nomugove wamambo wakabva pazvinhu zvake+ kuti uve zvinopiwa zvinopiswa,+ zvinopiwa zvinopiswa zvemangwanani+ nemanheru, uyewo zvinopiwa zvinopiswa zvemasabata+ nezvokugara kwemwedzi+ nezvemwaka yemitambo,+ maererano nezvakanyorwa mumutemo waJehovha.+
4 Akaudzawo vanhu, ivo vagari vomuJerusarema, kuti vape mugove wevapristi+ nowevaRevhi,+ kuitira kuti vaomerere kwazvo+ kumutemo waJehovha.+
5 Shoko parakangotaurwa, vanakomana vaIsraeri+ vakawedzera zvibereko zvokutanga zvezviyo,+ waini itsva,+ nemafuta+ nouchi+ nezvibereko zvose zvomumunda,+ uye vakaunza chegumi chezvinhu zvose zviri zvizhinji.+
6 Vanakomana vaIsraeri nevaJudha vaigara mumaguta aJudha,+ vakauyawo nechegumi chemombe nemakwai nechegumi chezvinhu zvitsvene,+ zvinhu zvakatsaurirwa Jehovha Mwari wavo. Vakauyawo nazvo, vakazvipa, zvikaita mirwi nemirwi.
7 Vakatanga kuita mirwi yacho mumwedzi wechitatu+ nokuisa mutsara wokutanga, uye vakapedza mumwedzi wechinomwe.+
8 Hezekiya nemachinda+ pavakauya vakaona mirwi yacho, vakarumbidza+ Jehovha nevanhu vake vaIsraeri.+
9 Kwapera nguva yakati, Hezekiya akabvunza vapristi nevaRevhi pamusoro pemirwi yacho.+
10 Azariya+ mupristi mukuru weimba yaZadhoki+ akabva amupindura, chokwadi iye akati: “Kubvira panguva yavakatanga kuuya nomupiro+ muimba yaJehovha tave tichidya, tichiguta,+ pachisara zvakawanda;+ nokuti Jehovha akakomborera vanhu vake,+ uye zvasara ndeizvi zvakawanda kwazvo.”
11 Hezekiya akarayira kuti dzimba dzokudyira+ dzigadzirwe muimba yaJehovha. Naizvozvo vakadzigadzira.
12 Vakaramba vachiuya nomupiro+ nechegumi+ nezvinhu zvitsvene nokutendeka;+ uye Konaniya muRevhi ndiye aizvitarisira somutungamiriri, uye munun’una wake Shimei ndiye akanga ari wechipiri.
13 Jehieri naAzaziya naNahati naAsaheri naJerimoti naJozabhadhi naErieri naIsmakiya naMahati naBhenaya ndivo vakanga vari vamiririri kudivi raKonaniya nomunun’una wake Shimei, maererano nomurayiro wamambo Hezekiya, uye Azariya+ ndiye aitungamirira imba yaMwari wechokwadi.
14 Kore mwanakomana waImnaa muRevhi ndiye akanga ari muchengeti wegedhi+ rokumabvazuva,+ achitarisira zvinopiwa zvokuzvidira+ zvaMwari wechokwadi, kuti ape mupiro+ waJehovha nezvinhu zvitsvenetsvene.+
15 Ndiye aitarisira Edheni naMiniyamini naJeshua naShemaya, Amariya naShekaniya, vaiva mumaguta evapristi,+ vaiva pabasa raida kuvimbika,+ kuti vape hama dzavo dzaiva mumapoka,+ zvakaenzana kumukuru nomuduku;+
16 tisingabatanidzi vanhurume vaya vakanga vakanyorwa maererano nemadzinza avo,+ vaibvira pamakore matatu zvichikwira,+ vevaya vose vaiuya kuimba yaJehovha kuzoita zvaifanira kuitwa zuva nezuva, kuzoita basa ravo maererano nezvavaisungirwa kuti vaite maererano nemapoka avo.
17 Uku ndiko kunyorwa kwevapristi maererano nemadzinza avo, maererano nedzimba dzemadzibaba avo+ uyewo kwevaRevhi,+ vaibvira pamakore makumi maviri+ zvichikwira, maererano nezvavaisungirwa kuti vaite mumapoka avo;+
18 uye kunyorwa kwevana vavo vose, madzimai avo nevanakomana vavo nevanasikana vavo, kweungano yose, maererano nemadzinza avo nokuti vakazvitsvenesa+ nokuda kwezvinhu zvitsvene pabasa ravo raida kuvimbika;+
19 uye kwevanakomana vaAroni,+ ivo vapristi, vaiva muminda yemafuro+ emaguta avo. Mumaguta ose akasiyana-siyana maiva nevarume vakanga vakasarudzwa nemazita avo, kuti vape migove kumunhurume wose aiva pakati pevapristi navose vakanga vakanyorwa maererano nemadzinza avo vaiva pakati pevaRevhi.
20 Hezekiya akaita izvi pakati paJudha wose, akaramba achiita zvakanaka+ nezvakarurama+ nezvakatendeka+ pamberi paJehovha Mwari wake.
21 Pabasa rose raakatanga mubasa+ reimba yaMwari wechokwadi nepamutemo+ nepamurayiro kuti atsvake+ Mwari wake, akaita nomwoyo wake wose,+ akabudirira.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
2 Makoronike 31
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Zvikoro zvovhurwa mangwana vabereki vakawanda vachiti vari kutadza kutora mari dzavo mumabhanga.
Vanhukadzi vanobva kumapato anopikisa vakaungana muHarare mukupera kwesvondo vachiparura chirongwa chinonzi HashTag Her Votes 2018 icho chinokurudzira madzimai kuti avhote zvine mutsindo musarudzo dza 2018.
Vana vadiki pamwe nevakuru vane dambudziko re cleft lip and palate vogadzurudzwa pachena kuMpilo Hospital muBulawayo.
Nyanzvi dzozeya ongororo yakaitwa neAfrobarometer iyo inoti vanhu vakawanda vanofarira mutungamiri wenyika, VaRobert Mugabe.
Muchirongwa cheLiveTalk na8pm tiri kutarisa ongororo yeAfrobarometer iyo inoti VaMugabe vari kufarirwa zvakanyanya munyika.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318.
Vanoda kuteerera Studio7, tibateyi na7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.


text:
Zvakanakira Kupa
“BHAZI ngariende, asi muChina uyu ngaasare!” Mumwe mukadzi anonzi Alexandra akanzwa mashoko aya paakanga akagara mubhazi pabhodha, achimirira kuti apinde mune imwe nyika yekuSouth America. Akabva adzika kuti aone changa chichiitika, ndokuona mumwe murume wechidiki wekuChina achinetseka kutaura chiSpanish achiedza kutsanangurira mupurisa wepabhodha zvanga zvaitika. Sezvo Alexandra aipinda ungano yemutauro wechiChinese yeZvapupu zvaJehovha, akabatsira pakuturikira.
Murume wacho akati aiva nemapepa epamutemo ekugara munyika yacho asi akanga abirwa zvese nemari yaaiva nayo. Pakutanga, mupurisa akafunga kuti ari kunyepa uye akatofunga kuti Alexandra aitozivana nemuChina iyeye uye kuti aida kuyambuka naye bhodha zvisiri pamutemo. Mupurisa uyu akazozvinzwisisa asi achibva ati ngaabhadhare faindi yekusava nemapepa. Sezvo akanga abirwa mari, Alexandra akamukweretesa $20. Murume wacho akashaya kuti omutenda nei achibva ati haasi kuzongomudzorera iri $20 chete. Alexandra akamuudza kuti aisada hake kubhadharwa nekuti aiziva kuti kubatsira vamwe ndicho chinhu chakanaka. Akabva apa murume iyeye mabhuku anotsanangura Bhaibheri ndokumukurudzira kuti adzidze Bhaibheri neZvapupu zvaJehovha.
Zvinofadza kunzwa nezvevanhu vane rupo uye vanobatsira vatorwa, uye izvi zvinoitwa kunyange nevanhu vasinganamati. Dai uriwe Alexandra, waizozvipira kubatsira here? Chinoita kuti pave nemubvunzo uyu ndechekuti Jesu akati: “Kupa kune mufaro mukuru kupfuura kugamuchira.” (Mabasa 20:35) Nyanzvi dzesainzi dzakaonawo kuti kupa kune zvakwakanakira. Ngationei kuti kwakanakirei.
“MUNHU ANOPA ACHIFARA”
Kupa uye kufara zvinofambidzana. Muapostora Pauro akanyora kuti “Mwari anoda munhu anopa achifara.” Akanga achitaura nezvevaKristu vakapa zvipo zvekubatsira vavainamata navo vakanga vachitambura. (2 VaKorinde 8:4; 9:7) Pauro akanga asingarevi kuti kufara ndiko kwakaita kuti vape. Vakafara nekuti vakanga vawana mukana wekubatsira vamwe.
Maererano neimwe ongororo yakaitwa, kupa “kunobatsira kuti chimwe chikamu cheuropi chinoita kuti munhu afare, akwanise kuwirirana nevamwe uye avimbwe naye chitange kushanda, zvobva zvaita kuti munhu anzwe kugutsikana.” Imwe ongororo yakaratidzawo kuti “kupa mumwe munhu mari kunoita kuti munhu apa wacho anyanye kufara kudarika zvaaizoita kudai aizoishandisa ega.”
Uchitarisa zvauri, unombonzwawo here sekuti hauna chaunokwanisa kupa? Chokwadi ndechekuti munhu wese anogona kuwana mufaro kana akapa. Hazvirevi kuti mari yacho inofanira kunge yakawanda. Chinokosha ndechekuti waipa nemwoyo wese. Mumwe weZvapupu zvaJehovha akatumira chipo chemari kuvabudisi vemagazini ino uye akavanyorera kuti, “Makore ese apfuura ndaingokwanisa kupawo kamari kadiki paImba yoUmambo.” Asi akaenderera mberi achiti: “Zvandaizopiwa naJehovha zvainge zvakatowanda kupfuura zvandaipa. . . . Ndiri kufara chaizvo nekupawo chipo ichi.”
Unogona kupa mari sechipo, asi kunewo zvimwe zvisiri mari zvaunogona kupa.
KUPA KUNOBATSIRA PAUTANO
Bhaibheri rinoti: “Munhu ane tsitsi anozviitira zvakanaka iye pachake, asi munhu ane utsinye anozviunzira dambudziko.” (Zvirevo 11:17; Bhaibheri Dzvene MuChishona Chanhasi) Vanhu vane tsitsi vanoda chaizvo kuitira vamwe zvakanaka vachishandisa nguva yavo, simba ravo nezvimwewo. Kuva nerupo kunovabatsira pane zvakawanda. Chimwe chacho ndechokuti vanova neutano hwakanaka.
Ongororo dzakaitwa dzinoratidza kuti vanhu vanozvipira kubatsira vamwe havawanzorwara-rwara uye havanyanyi kubatwa nedepression. Kupa kunotoita kuti vamwe vane zvirwere zvisingarapiki zvakadai semultiple sclerosis uye vane utachiona hweHIV vanzwe zviri nani. Zvakaonekwawo kuti vanhu vanenge vachiedza kusiya doro pavanobatsira vamwe, zvinoita kuti vasanyanye kubatwa nedepression uye zvinotovabatsira kuti vasakundwa nemuedzo wekunwazve.
Chinoita kuti zvidaro ndechekuti zvinonzi “kunzwira vamwe tsitsi uye kuvabatsira kunoita kuti munhu asanyanya kunetseka.” Kupa kunoderedzawo stress neBP. Uye vanhu vanenge vakafirwa nemurume kana mudzimai vanokurumidza kunzwa zviri nani kana vakazvipira kubatsira vamwe.
Chokwadi, kupa kunokubatsira.
UKAPA, VAMWE VACHATEVEDZERAWO
Jesu akakurudzira vateveri vake kuti, “Garai muchipa, uye vanhu vachakupaiwo. Vachadurura chiyero chakanaka muhomwe inovapo kana nguo yenyu yapetwa, chakatsindirwa, chakazunguzirwa uye chinofashukira. Nokuti nechiyereso chamuri kuyera nacho, vachakuyereraiwo nacho.” (Ruka 6:38) Kana ukapa, vanhu vachakutenda uye vanogona kutangawo kupa. Saka kupa kunosimbisa ushamwari.
Vamwe vaongorori vakaona kuti kana ukaona vamwe vachibatsira vamwe unonzwawo uchida kuvatevedzera. Kuverenga nyaya dzevanhu vakabatsira vamwe kunoita kuti udewo kubatsira. Saka maererano neimwe ongororo, “kana munhu mumwe chete akapa, zvichaita kuti vamwe vadewo kumutevedzera kunyange vaasingatombozivi kana kuti vaasina kumbobvira aona.” Kana munhu mumwe chete akangotanga kuva nerupo, vanhu vese munharaunda vanogona kupedzisira vatevedzerawo. Haungadi kugara munzvimbo yakadaro here? Kana vanhu vakawanda vakava nerupo zvichabatsira chaizvo.
Zvakaitika kuFlorida, U.S.A zvinoratidza kuti zvichangobva kutaurwa izvi ndezvechokwadi. Vamwe veZvapupu zvaJehovha vakazvipira kubatsira vanhu vainge vaparadzirwa dzimba dzavo nedutu. Pavakanga vakamirira zvinhu zvekushandisa pakugadzirisa imwe imba, vakaona kuti fenzi yepane imwe imba yakanga yadonhedzwawo, vachibva vaudza muridzi wayo kuti vanogona kumubatsira kuigadzirisa. Muridzi wefenzi yacho akazonyorera kumahofisi makuru eZvapupu zvaJehovha achiti, “Handizivi kuti ndingakutendai sei. Handisati ndamboona vanhu vane rudo rwakadaro.” Akatumirawo chipo chemari achitenda zvaanga aitirwa, uye akati mari yacho ishandiswe pabasa reZvapupu.
TEVEDZERA MWARI PAKUVAWO NERUPO
Chimwe chinhu chinoshamisa chakaonekwa nenyanzvi dzesainzi ndechekuti “zvingori muvanhu kuti vanzwe vachida kubatsira vamwe.” Nyanzvi idzi dzinoti vana “vanotanga kuratidza kuti vanodawo kubatsira vamwe kunyange vasati vava kugona kutaura.” Chii chinoita kuti vana vadaro? Bhaibheri rinotipa mhinduro yemubvunzo uyu parinoti vanhu vakasikwa “nomufananidzo waMwari,” kureva kuti vanotevedzera zvinoitwa naMwari.
Chimwe chinhu chakanaka paMusiki wedu Jehovha Mwari, ndechekuti ane rupo. Akatipa upenyu uye zvese zvatinoda kuti tifare. (Mabasa 14:17; 17:26-28) Kana tikaverenga Shoko rake Bhaibheri, tichakwanisa kunyatsoziva baba vedu Jehovha uye tichazivawo zvinhu zvakanaka zvaari kutivimbisa. Bhaibheri rinotaurawo zvatakaitirwa naMwari kuti tive neramangwana rakanaka. * (1 Johani 4:9, 10) Sezvo takasikwa mumufananidzo waMwari, tinokwanisawo kuva nerupo uye kuita izvi kune zvakunotibatsirawo uye kunoita kuti Jehovha atifarire.
Uchiri kuyeuka Alexandra ataurwa patangira nyaya ino here? Zvakazofamba sei? Kunyange zvazvo mumwe waakanga akagara naye mubhazi akamuti akanga aendesa mari yake mahara, murume waakabatsira akazofonera shamwari dzake dzaiva mune rimwe guta raizomira bhazi, Alexandra achibva adzorerwa $20 yake. Murume uyu akazotanga kudzidza Bhaibheri sezvaakanga audzwa naAlexandra. Pashure pemwedzi mitatu, Alexandra akashamisika paakaonana naye kuPeru pagungano reZvapupu zvaJehovha remutauro weChinese. Murume uyu akabva akoka Alexandra nevamwe vaakanga auya navo pagungano kuti vanodyira kurestaurant yake achitenda zvaakaitirwa naAlexandra.
Kupa uye kubatsira vamwe kunoita kuti munhu afare. Mufaro wacho unotowedzera kana uchinge watozobatsira munhu wacho kuziva nezvaJehovha Mwari uyo anotipa zvipo zvose zvakanaka! (Jakobho 1:17) Uriwo munhu ane rupo here?
^ ndima 21 Kuti unzwe zvakawanda nezvenyaya iyi, ona bhuku rinonzi Bhaibheri Rinombodzidzisei Chaizvo? rakabudiswa neZvapupu zvaJehovha uye rinowanikwa pawebsite inonzi www.jw.org. Tarisa pakanzi MABHUKU NEZVIMWEWO > MABHUKU NEMABHUROCHA.


text:
WASHINGTON —
Mudare remakurukota munonzi makandiranwa makobvu nematete apo mange muchizeyiwa nyaya yekupisirwa mumba kwaChristpowers Simbarashe Maisiri kuHeadlands.
Christpowers mwana waVaShephered Maisiri, mutevedzeri wemunyori anoona nezvemabasa muMDC-T kuHeadlands.
Vane ruzivo nezvaitika vanoti gurukota muhofisi yemutungamiri wehurumende, VaMorgan Tsvangirai, VaJameson Timba, vanonzi ndivo vakanda nhau yerufu rwaChristpowers mudariro vachishora zvikuru nyaya yemhirizhonga.
VaTimba vanonzi vatsigirwa nemakurukota akawanda eMDC-T kusanganisira munyori mukuru mubato iri, VaTendai Biti. Makurukota eMDC-T ange achipopotera gurukota muhofisi yemutungamiri wenyika, VaRobert Mugabe, VaDidymus Mutasa, vanova mumiriri wenzvimbo iyi vachiti ndivo vanofamba vachikurudzira mhirizhonga.
VaMutasa vakatsamwisa nhengo dzeMDC-T nemashoko avo ekuti VaMaisiri vaive mutsigiri weZanu-PF. VaMutasa vanonzi vadyawo magaka neminzwa yawo vachiti havanei nechekuita nezverufu urwu.
Zvinonzi VaMugabe vangosara vati kanha nekukandirana makobvu nematete kwange kuchiitika pakati penhengo dzedare remakurukota.
Dare iri rinonzi ratora nguva yakareba zvikuru vanhu vachitukana nekunyombana.
Papera dare iri VaTsvangirai vanonzi vati kuna VaMugabe vaende vose kunoviga mwana uyu neChina, asi VaMugabe vati havakwanise.
MDC-T yazivisa kuti VaTsvangirai ndivo vachatungamira pakuvigwa kwaChristpowers nemusi weChina.
Mutumbi waChistpowers unonzi wange uchivhenekwa navanamazvikokota kuParirenyatwa kuitira kuti paonekwe kuti chii chakamuuraya.
Studio 7 yayedza kubata VaMutasa asi havana kudavira nhare yavo.
Nyanzvi munyaya dzezvematongerwo enyika, VaSanderson Makombe, mumwe wevakapona nepasaka reshumba apo mota yavaifamba nayo yakapiswa nevanofungidzirwa kuti vasori muna 2000, vanhu vaviri vakafa muchiitiko ichi vanoti hapana zvinobatsira kutaura kana vari kuponda vanhu vasiri kusungwa.


text:
KURARAMA KWECHIKRISTU
“Murume Wake Munhu Anozivikanwa Pamagedhi Eguta”
Mudzimai anokwanisa anoita kuti murume wake aremekedzwe. Makore akararama Mambo Remueri, murume aiva nemudzimai anokwanisa ‘aizivikanwa pamagedhi eguta.’ (Zvi 31:23) Mazuva ano, varume vanoremekedzwa ndivo vanoshanda sevakuru kana kuti sevashumiri vanoshumira. Kuti vakwanise kuzopiwa basa iri, madzimai avo anofanira kunge achiita zvakanaka uye achivatsigira. (1Ti 3:4, 11) Varume vane madzimai akadaro vanoatenda zvikuru. Kunyange ungano inoatendawo.
Mudzimai anokwanisa anotsigira murume wake nekuita izvi . . .
kumukurudzira nemashoko emutsa.
—Zvi 31:26
kubvuma asinganyunyuti kuti ashandise imwe nguva pakubatsira ungano.
—1VaT 2:7, 8
kurarama upenyu husina twakawanda.
—1Ti 6:8
kusamubvunza zvinhu zvakavanzika zvemuungano.
—1Ti 2:11, 12; 1Pe 4:15


text:
Aermacchi MB-339 Pan FSX & P3D
Size 62.9 MB
Downloads 9 330
Created 03-08-2012 06: 12: 54
Akachinja 05-06-2017 10: 59: 16
rezinesi Freeware
Auto-gadza: Installer VERSION 10
Munyori: Massimo Taccoli, pasuru kubudikidza Voyager
Download Kune FSX-SP2 & FSX-Steam & P3D v1. * v2 v3 v4 kuongororwa & nbspPort-Over FS2004 (kwete DXT12) kwete P3Dv4 + 3D Virtual Cockpit
Changelog 21 / 05 / 2017 : Updated pamwe kuvandudza zhinji, repaints itsva, mienzaniso itsva, nhau gauges uye migumisiro. Installer shanduro 10.1
Nokuti FS2004 shanduro tinya pano
womuenzaniso Uyu rework rakazara yepakutanga MB-339A Pan (Pattuglia Acrobatica Nazionale) yakabudiswa makore akapfuura pamwe nani kutarisana womuenzaniso, uye rakapotsa Cockpit. Ichi chitsva shanduro womuenzaniso une textures kuti mwero muenzaniso "Frecce Tricolori", iye Acrobatic uto Italian chikwata.
Tapota verenga mirayiridzo. Cherechedza: No 2D Panel, chete Virtual Cockpit
Cherechedza kuti kushandiswa kutanga FSX vachakubvisisayi kugamuchira gauges kakati usati kukupai kuwana kune kuwedzera-mberi, zvinoitika, pane gauges zhinji.
The Aermacchi MB-339 ari maviri-seater Italian kunodzidziswa zvechiuto, yakagadzirirwa ari 1970s yokutsiva MB-326. Dzakanaka uye racy, rwave yakavhenganiswa kubudirira kurwisa kukwikwidzirana zvakawanda zvemazuva ndege dzakadai Bae Hawk. Makopi About 200 vakavakwa, uye anoshandiswa nenyika pfumbamwe dzakasiyana.
womuenzaniso Uyu rework rakazara yepakutanga MB-339A Pan (Pattuglia Acrobatica Nazionale) yakabudiswa makore akapfuura pamwe nani kutarisana womuenzaniso, uye rakapotsa Cockpit. Ichi chitsva shanduro womuenzaniso une textures kuti mwero muenzaniso "Frecce Tricolori", iye Acrobatic uto Italian chikwata.
Tapota verenga mirayiridzo. Cherechedza: No 2D Panel, chete Virtual Cockpit
Cherechedza kuti kushandiswa kutanga FSX vachakubvisisayi kugamuchira gauges kakati usati kukupai kuwana kune kuwedzera-mberi, zvinoitika, pane gauges zhinji.
The Aermacchi MB-339 ari maviri-seater Italian kunodzidziswa zvechiuto, yakagadzirirwa ari 1970s yokutsiva MB-326. Dzakanaka uye racy, rwave yakavhenganiswa kubudirira kurwisa kukwikwidzirana zvakawanda zvemazuva ndege dzakadai Bae Hawk. Makopi About 200 vakavakwa, uye anoshandiswa nenyika pfumbamwe dzakasiyana.
Aermacchi MB-339 Pan FSX & P3D Download


text:
Mumiriri weAmerica muZimbabwe, Ambassador Harry Thomas Jnr, vapa rubatsiro rwemari inodarika zviuru mazana maviri nemakumi matanhatu emadhora kuzvirongwa zvichasimudzira magariro nehupenyu hwevanhu munyika.
Mumiriri weAmerica muZimbabwe, Ambassador Harry Thomas Jnr, vapa rubatsiro rwemari inodarika zviuru mazana maviri nemakumi matanhatu emadhora kuzvirongwa zvichasimudzira magariro nehupenyu hwevanhu munyika.
Izvi zvaitwa pasi pechirongwa chavo cheAmbassador’s Special Self-Help Program.
Vachitaura apo vange vari kupa mari kumasangano mapfumbabwe anobva kumatunhu mapfumbamwe nhasi, VaThomas Jnr vati mari iyi ndeimwe yerubatsiro rwakawanda runopihwa nenyika yavo kuZimbabwe senzira yekusimudzira magariro nemararamiro everuzhinji munyika.
VaThomas Jnr vati rubatsiro urwu runounza shanduko kuvazhinji munharaunda dzavanogara mukati menguva pfupi, uye runosimbisa hukama pakati pezvizvarwa zveAmerica neZimbabwe.
Sachigaro webhodhi reShirely Cripps Children’s Home iri kwaChikwakwa kuGoromonzi, VaMax Ngangira, vaudza Studio 7 kuti mari yavapihwa nhasi ichabatsira zvikuru mumabasa ekusimdzira chikoro chavo.
VaNgangira vati chirongwa chechibhorani ichi ndechimwe chezvirongwa zvakawanda zvavari kuita mukusimudzira magarairero evana vepachikoro ichi.
Mukuru wesangano reTafadzwa neChiedza Development Trust, iro rinodzidzisa varimi kuti vatore kurima sezbhizimisi, Amai Patience Magodo, vanoti mari yavawana nhasi ichavabatsira zvikuru mukudzidzisa varimi kuti vakwanise kuwana pundutso mumabasa avo zvikuru sei apo mamimiriro ekunze ave kushanduka.
Sangano iri rawana rubatsiro rwezviuru gumi zvemadhora mari iyo vati ichashandiswa kuZaka kuMasvingo.
Vamwe vakambowana rubatsiro pasi pechirongwa ichi, VaIan Makone veDomboshava Community Development Association, vanoti veruzhinji mudunhu mavo vakabatsirikana muchirongwa chavo chekugadzira gasi rekubikisa uye havachanetseki nekutenga magetsi kana kutsvaka huni dzekubikisa.
Mamwe masangano awana rubatsiro anosanganisira Magwegwe Development Trust yekuBulawayo, Girls Legacy yeku Mashonaland East, Rifa Conservation Education Camp yekuMashonalandWest, Maranatha Orphans Care Trust yekuMatabeleland South, Women Development Trust yekuGwanda pamwe neChristian Care kudunhu reManicaland.
Chirongwa cheAmbassador Special Self Help program chakatangwa muna1980 uye America yapa rubatsiro rwemari inodarika mamiriyoni maviri kumasangano akasiyana siyana mukati memakore gumi apfuura.
America inopawo Zimbabwe rubatsiro runokosha mamiriyoni akawanda emadhora munyaya dzehutano, dzidzo, kurima nechikafu pamwe nezvimwe gore rega rega.


text:
Uta neMuseve
Museve (arrow in English) chombo chakagadzirwa chiine chitanda chipfupi chakabatanidzwa nemuromo unopinza unoshandiswa kubaya panguva yokunge vanhu vachirwa hondo kana kuvhima. Museve unokandwa kuchishandiswa uta.
- Mbaniro (notch) zvinoreva gwanza riri sure kwemuseve apo unobatiswa napo kuuta.
- Goba (arrow case with arrows). Kana goba risina miseve rinonzi mukutu. Zvichida izwi rokuti mukutu rinotodzana nerokuti mukudu?
Uta, vuta, utati kana dati (bow in English) chombo chakagadzirwa chiine muti unotepuka wakakakwa tambo pakati pawo kusvika muti wakombama kuita munyonga. Chombo ichi chinoshandiswa kupfura kana kuti kukanda museve.
Chandoma kana mhina (1. Wooden arrowhead, 2. Arrow with wooden head).


text:
Ngatitangei nerudziro yekubatanidza hurongwa hwokuvaka. Kana iwe Google yezwi iri, uchawana runyora rwemashoko anogona kukubatsira kuchengetedza hukama, asi kwete kukuendesa kune huwandu hwekuvaka sangano.
Kazhinji kutaura, mazano aya anotsanangura pfungwa yekusika zvigadzirwa zvinokosha kuita mamwe mawebvu anowanzobatanidza iwe. Chimwe chirevo chingaitawo kuti chikwata chinosanganiswa chibatanidze - kuvaka hukama nehukama hwepakombiyuta; kukurudzira vatengi kuti vauye; share source mukati memunharaunda yako; inobatanidzwa muzviitiko zvepamutambo uye munharaunda.
Aya mazano ose ndeechokwadi uye anokosha kumasvingo ekuvakisa backlink. Zvisinei, vanongoratidzira chete zvikonzero zvinokonzerwa nei dzimwe nzvimbo dzewebhu dzingabatana neimba yako. Havana kupa mhinduro yakazara kumubvunzo wako, kupa hupakati chechirongwa.
Link building strategy inzira yekuzadzisa zvinangwa zvebhizimisi kuburikidza nehutaneti huripo. Gadzira chivako chekuvaka sarudzo semuchenjeri nokuti chinangwa chenyu chekupedzisira apa chinotarisana nekuita. Zvisinei, hazvigoneki kuwana chigumisiro pasina nzira yakarurama. Kana zvisina kudaro, hukama hwakachengeteka hunogona kana husingashandisi sezvinangwa zvako zvebhizimisi chaiyo.
Nyaya ino inopihwa nenzira yakarurama kune SEO mazano ekuvakira mazano. Ngatitangei nechinangwa chako chekuvaka chikwata chekuvaka chinangwa chinofanira kutaridzika.
Zvikonzero zvinoita kuti nzvimbo yako inoda maitiro ekugadzira backlink
- Ita kuganhurana pakati pehuwandu hwewebhu
Zvakajeka kuti webhusaiti yega yega pasinei nekutungamira kwayo uye kukura kunoda backlinks. Kune chikamu chinokosha cheIndaneti masangano. Zvisinei, sei tichida kunze kwekubatana?
Pane zvikonzero zviviri zvinokosha zvaunoda backlinks:
- Kukurukurirana nevanhu vane hutano hwemaInternet, mawebsite, uye mapuratifomu mumashandi enyu;
- Kuenzanisa zvakakodzera uye zvakakwirira-kutsvaga mazwi ekutsvaga.
Google inoongorora mawebsite nePeRank algorithm. Iyi Google algorithm inoshandisa backlinks kubva kune mamwe mabhuku ane kodzero yekuona kuti peji yepamusoro inozivikanwa, simba, uye zvakakosha. Iyi algorithm inokonzera zvakananga nzvimbo yewebsite panzvimbo yezvitsvakurudzo zvekutsvaga uye inobudisa mukurumbira webhutori mumaso maGoogle.
Sarudzo yakajeka inokosha kune avo vanoda kuda kuvaka. Iwe unofanirwa kutungamirira chinangwa kunze kwega backlink imwe neimwe. Zvimwe zvisingaiti, mhirizhonga iyi yose nemabasa aunoisa mairi hazvina maturo. Saka, kukubvunza mubvunzo nezvechinangwa chei unoda kubatana? Mhinduro yakajairika uye inonzwisisika kumubvunzo uyu ndeyekutengesa kwemigwagwa. Migwagwa inoreva kuti vamwe vangave vatengi vachatsvaga panzvimbo yako uye zvichida kutendeuka mukubhadhara vatengi. Kutsanangura chinangwa chako kunotanga nemukana wekutsvakurudza. Iwe unofanirwa kutsvakurudza kuti ndeapi mikana iri mukati memichero yako uye kuti ungabatsirwa sei navo.
Kuongorora nzvimbo yako yemazuva ano, mawebvu anowanikwa kwauri, uye kugadzira chirongwa chekuvandudza. Nokuita izvo iwe uchakwanisa kukudziridza hurongwa hwekuvaka chikwata chako.


text:
BhUKu 1: Mukadziusaende
Pane zviitiko zvishanu zvakaitika munzvimbo dzakasiyana, misi yakasiyana uye nemutoo wakasiyana zvekuti hapana aikwanisa kufembera kuti zviitiko zvese izvi zvingave zvakabatanidzana nyangwe dai munhu iyeye ainge anyatso rondedzerwa zvizere nezvazvo. Nyangwe dai aive zvake mushoperi kana mumwe wevaya vanonzi vano cherechedza urongwa hwenyeredzi mudenga vachidudzira zviratidzo zvezvichauya nahwo, handifunge kuti paive nemhunu aikwanisa kuona mutsetse wezviitiko izvi kana sungawirirano yazvo.
Zvimwe dai pakaita akaona mubatanidzwa wezviitiko izvi, zvimwe dai munhu iye akakwanisa kutora matanho ekudzvirira zvakazoitika mberi. Asi hapana akaona mubatanidzwa uhwu nekuti izvo zviitiko zvishanu zvaive pakati pezvimwewo. Kuona mubatanidzwa pane zviitiko zvakawanda kudai kungaenzaniswa nekuona miti yemadomasi, munhu wogona kufembera kuti ndeapi madomasi achapinda mugaba ripi uye richateendeswa kuchitoro chipi zvekuti ani nani waunge waparuzivo urwu anogona kuziva musi waaonogona kuriwana riri pasherufu.
2
Chekutanga chakaitikira pedyo nepurazi rinonzi Harmison, tichingobva mumusha weNyazura nenzira inopfuura nemuDorowa ichienda kuMasvingo. Minda yepapurazi apa yakaganhurana nemugwagwa uyu, zvekuti vafambi vayo vano pedza nzendo dzavo moyo yavo yotutumira nerudado neNyika yeChipikirwa iyi. Waiti ukaona chibage, donje, fodya nemagorosi, waipa kutenda. Aiwa, paive nemaguta mhani! Kana ririro shavi rekurima racho, haiwa; apa ndipo parakabikirwa doro pakava paMatojeni paro.
Zvino, pane tsaona yakaitikira pedyo neBindu reEdheni iri. Paive pakati peusiku, nyika yose yoridza ngonono. Chii chaizvo chakaitika, chakasakisa kuti rhori ibude mumugwagwa, ndokuromoka neuwere unopinda munaHacha? Hongu, tsaona dzinoitika nguva nenguva munyika muno, sezvadzino garoitikawo kune dzimwe nyika dzepasi rose. Asi, pose panoitika tsaona, tinoda kutsvaga kuti zvauya sei.
Mukushaiwa kwedu chapupu, tingatobvunza mwedzi wainge waka jekanyika kunge denderedzwa resirivhera. Zvimwe zizi rakapapamara nepamusoro pemagorosi, rakangazvura gonzo raimhanya nepakati pemagorosi aya kunge mhuka iri musango ringati penengurire zvizere pamusoro petsaona iyi. Ko, ihwo un’ain’ai hwenyeredzi dzaichonyera pasi rose, hapana here zvadzaigona kutiudzawo?
3
Zvirokwazvo, dai zvapupu zvese izvi zvaikwanisa kuti donongorera, zvaitiudza kuti mhuri yekwaNhemwa ndiyo yakatanga kusvika panzvimbo pakange pachangobva kuitikira tsaona iyi. Mhuri yekwaNhemwa iyi yainge yakazadza Honda Civic yayo tsvuku, mutyairi achiivhetemesa zvomene kunge chitundumusere. Vainge vakati muzvinabhizinesi Solomon Nhemwa, mudzimai wake Shuvai, nevanasikana vavo, Tanaka naPamhidzai. Chavai fambira usiku uhwu ndeche kuti vaida kufumobata jongwe muromo vachienda kunotora Maropafadzo, dangwe ravo, kubhodhingi kwaainge apedza zvidzidzo zvake zvefomu yechipiri. Sezvino zivikanwa nevose vakadzidza muZimbabwe, vana vanenge vapedza mazamanishoni efomu yechipiri vanobva vatanga zororo rekupedza gore. Tanaka aive mugiredhi rechinomwe, Pamhidzai rechina.
Nekuvhetemesa kwavaita Honda Civic yavo, zvimwe dai vaNhemwa vari ivo vakaroverana nerhori iya. Asi, kana nguva yako isati yakwana, Mwari vanoita kuti unonoke kana kukurumidza kusvika zvishomanini- nyangwe nesekondi rimwe chete- zvekuti unopotswa netsaona inenge yatarwa nemutemo unotonga zvisikwa zvose kuti ichaiitikira panzvimbo yauchapfuura napo kana kuti yaunenge uchango pfuura. Dai pasina Tanaka uyu akakumbira kuti vambomire arase mazimvura yaainge adhudhutsa kunge ngamera vasati vatanga rwendo, zvimwe dai tiine imwe nyaya yemhuri yakatsakatira mutsaona.
Asi sezvakaita, VaNhemwa vakaona hambautare yave pamberi pavo ichinzvenga, ichibva yabuda mumugwagwa. Kumberi kwaive nerhori chena ichiuya kwavari, yabva kudivi remugwagwa muya mayaifanira kuteedzera. MuHonda Civic mavo makangova zhowe-zhowe, VaNhemwa vakaerekana vave kusundana nekurovana nemagokora naMai Nhemwa kunge vari kutamba ragibhi, vachiedzawo kubvuta gazvo kunge vakazopedza kudzidzira kutyaira mota vakapihwa rizinesi.
Rhori iya haina kubonderana neHonda Civic yavo, asi yakabva yabuda mumugwagwa zvachose. Pavakacheuka, vose vakaona kumashure kuine mugwagwa chete, nehuruva hwaitaima nechiedza chemwedzi muchena. VaNhemwa vakabva vabopa mabhureki, matai eHonda Civic iya akakweshera nemugwagwa, achiita ruzha rwemadhimoni adirwa mvura inoyera nafata dzamara yamira. Vachibuda muhambautare muya, VaNhemwa vakatambirwa nemunhuwiro wematai atsva. Vakafunidza mhepo; paive zvakare nemumwe munhuwiro hwavakange vasati vambonzwa muupenyu hwavo. Munhuwiro hwakabva hwavafungisa mushonga unokuvadza.
Ndipo pavaka cherechedza kuti pasi pakange pakamwararidzwa zvigubhu zvichena. Zvimwe zvacho zvakange zvatsemuka, zvosinira zvimvura zvichena zvinenge mukaka.
“Garai mumota!” VaNhemwa vakaraira mhuri yavo nezwi rine masimba avo ose eubaba. “Rhori iyi yakatakura mushonga, handizivi kuti werudziwai. Mai Ropa, fonera amburenzi! Ini ndave kunoona kuti pane zvandigaite here!”
VaNhemwa havana kupa mukadzi wavo mukanha wekupikisana navo, ndokudzika nemawere aya. Rhori iya yakange yakaita zvekuruma rwizi, kunge yainwa mvura, yakatsveyama zvekuti rimwe vhiri rekumashure raive mudenga kunge gumbo remhuka yabaiwa nemuvhimi, richigotendera. Vakatarisa musoro wayo kudaro, vakaona kunge munhu ari kuyedza kubuda nepawhindo. VaNhemwa vakadzika nemawere aya, ndivo mumvura muya chakwa chakwa. Vakaona kunge mitseste nemakore pfumbu zvichiyerera nemvura, ndokucherechedza zvigubhu zviya zvemishonga.
Murume aipoya nepahwindo perhori aive wechidiki zvekuva munin’ina waVaNhemwa. Aive mushava, aine muparavara waiteya mwedzi nendebvu dzinenge dzemurairidzi wezvidavado zvekurwa nazvo zvekung-fu mumabhaisikopo aya anobva kuHong Kong. VaNhemwa vakafungidzira kuti aive mupositori. Aive nembonje pahuma, uye aibuda mututu wakasviba kunge jamu riri kuvhinza nepamuromo pebhodhoro raro. Asi kunze kweizvi, akange asingataridzike seakuvara zvakaipisisa.
“Ndiwe chete uri murhori umu here, muchinda?” VaNhemwa vakabvunza, ndokumumbundira kuti vaite wekukaritsa naye vachimubvisa munjodzi.
“Hongu, changamire,” murume uya akapindura. Akabvarapfata naVaNhemwa, achiedza kuzvisunungura kubva mumaoko avo. “Asi, muno fanira kubva pano nekuti pachasvika-.”
Haana kupedza, nzvimbo yese yakabva yati magetsi nhoo. Vainzi vachasvika vainge vatosvika. VaNhemwa vakanzwa mazembera emazwi echirume, ndokutarisa kuhambautare yavo. Hapana chavai nyatsoona, sezvo kumusoro kwemawere kwaive nechadima. Asi, zvairatidza sekunge hambautare yavo yainge yakombwa nedzimwe.
Asi mazwi aya aive pedyo, uye aiperekedzwa nekuti chaka chaka kwevanhu vakawanda vari kufamba mumvura. Ndipo pavakaona vanhu vaiuya kwavari vakabata matochi nepfuti.
Vanhu ava vaive mauto.
Ko, mauto anga abva nepi zvino? VaNhemwa vakasundirwa uko, ndokuti manhede mumvura muya. Pavakada kuti vamuke vakaona vakadzvokorwa nemurori wepfuti. Havana kusimuka, ndokugara zvavo mumvura muya. Yaitonhora zvayo, asi kwete zvakanyanya kune munhu akakurira mutaundishipu achigeza neshawa. Zvisinei, kutonhorwa hakwai yenzaniswa nekupfurwa. Nechomumoyo, vakatenda Mai Ropa nekumbotora runharembozha rwavo kwavainge vaita kuti vamboita makuhwa neshamwari yavo. Dai runharembozha urwu rwakange rwusiri padheshibhodhi mumota kutaura kudai, inga dai rwuri muhomwe mavo, rwuchiinwa yemunaHacha.
“Mudhara, muka udzoke kumota yako, ushaike panzvimbo pano izvozvi!” mumwe wemasoja aya akan’audza.
“Ko, ndozvazvino itwa here, nhai varume?” VaNhemwa vakabvunza. Kutya kwavo kupfuurwa kwakakurirwa nekuda kuziva kuti chii chaizvo chaiitika pano chino daidza masoja kudai.
“Iwe, hapana varume vako pano, wazvinzwa?! Ndati dzokera kumota kwako utekaire!” Musoja uya akange asingaite zvekutamba. “Ino inzvimbo inochengetedzwa, ndika kupfura, hapana kwaunoimhan’ara nyaya yacho!”
“Anogoimhan’ara sei iwe wamuuraya?” mumwe musoja akaipindira nezwi rainge rechivezwa chapiwha masimba ekutaura naMwari, risingaratidze kushatirwa kana kufara. Uyu aive mukuru pazera, zvakare mamwe masoja aita seanomuremekedza. Aifanira kuve ari iye mukuru wavo chete. Akasviko dzvokora VaNhemwa kunge ari kuona zvino semesa zvaatumwa nevakuru vake kuti ageze. “Imi changamire, munodei pano?”
VaNhemwa vakada kuti vasimuke, ndokunzi nemumwe musoja, “Hapana amboti simukai, mudhara! Muri kusimukirei? Kuti izwi renyu rinobuda nekumagaro here?”
Mauto aya ndiwo bvu-u kuseka. VaNhemwa vakange vave pedyo nekuratidza hasha dzavo, zvisinei kuti vakange vaka nongedzerwa nepfuti. Kwavari, sekune munhu wese anofema mweya, zvakange zvisina kufanira kuti vataurwe navo nenzira iyi. Asi, vakazvidzora. Kuzvidzora pakadai chaive chinhu chakanaka nekuti chaigona kudzivirira kupfurwa nepfuti.
“Ini ndangoona tsaona yaitika iyi, ndikati ndionewo kuti pane zvandingaite…”
“Zvamungaite?” Izwi remukuru wemauto uya raive rizere nekutsvinya. Asi meso avo airatidza kuti vakange vasingaite zvejeya. “Kuti muri chiremba?”
“Zvimwe muri undertaker?” mumwe musoja akabvunza, vamwe vake ndivo bvu-u zvakare.
“Kana kuti mumwe wevaya vano secha zvitunha panenge paitika tsaona!” Uyu mumwe musoja zvakare. Chiso chake chainge chakasunga, uyu akange asingaite zvejeya bodo.
“Kwete, kani!” VaNhemwa vakazvidzora vasati varatidza hasha. “Asi munhu haungangopfuuri pakadai. Unga…”
“Tipe chitupa, mudhara!” Mukuru wemauto uyu akange asina nguva yekutaura twakawanda. "Nhasi uchapfidza zvekungo bizha munyaya dzausinei nadzo. Ukaipona iyi, ucharapwa kusada kwako kupfuurwa nechinhu chose chauchasangana nacho nyangwe chakanyorwa zita rako nemagetsi anotaima."
VaNhemwa vakasimuka, ndokupinza ruoko muhomwe yejini ravo. Vakada kuti vachiburitse, vamutambidze zvakanaka, asi mukuru uya ndokuchi hweshura nerino ziboko. Munhu ane ziboko rakadaro haabvunzwe kuti azviitirei, uye haumuudze kuti adzosere chaanenge abvuta. Ziboko rakadai ndiro rinonzi ruoko rwegudo, uye hazvidi kuti utange wamborinzwa padama kana pane imwe nhengo yemuviri wako kuti uritye.
“Sibanda, tora detail rababa ava, vaende zvavo. Right, choka!” Achitaura kudai, akatambidza chikwama chiya kune mumwe wemauto ake, chino chigwindiri chinenge chinotamba ragibhi nechikwata cheW.W.F. Waiti ukaona chiso chacho, waibva waziva kuti chisikwa chaMwari hachidi nyanga kuti chinzi chakanyangara kana kuti chinotyisa. Kana aive naamai vaioona runako rwake vachimuda semwana wavo, bva ndivo vega.
“Vakuru, hambai!” Sibanda akange okwira makata, onanga kuHonda Civic yaVaNhemwa.
Vachiteera, VaNhemwa vakanyatsotarisa zvigubhu zviya zvemushonga. Sibanda paaifamba, aivheneka netochi yake, saka VaNhemwa vakaona kuti zvigubhu zviya zvakange vakanyorwa kuti Mukadziusaende Lot 4/09. Ko, zvairevei zvino? VaNhemwa vakanhonga chimwe chigubhu chiya.
“Iwe, siya chigubhu ichocho!” Sibanda akabva avarambidza. “Waudzwa kare kuti haunei nezvepano! Unoda kutsiurwa nebara paguma here? Kana chiri icho chishuviro chako, ndinga fare chose kuchizadzisa izvozvi.”
VaNhemwa ndokutsveta chigubhu chiya. Vakasvikowana Honda yakakomberedzwa nemamwe mauto madzimai nevana zvichingo svimha misodzi. Sibanda ndokuvatambidza chikwama chavo. “Chinzwai, Baba Nhemwa. Isu pano tine basa ratiri kuita. Basa iri rine nechekuita nezve kudzivirira nyika ino. Muno sungirwa nemutemo kuti imi nemhuri yenyu musaudze ani zvake nezvaiitika pano. Tiri kunzwisisana here?”
“A, zvino ndingarambe zvido zvemunhu akapakata pfuti?” Setswa dzaVaNhemwa dzakabva dzapera pavakaona zviso zvemasoja aya. Vakarunga mhinduro yavo nematebhuruspunu ekuzvininipisa akatiwandei. “Aiwa, madzishe angu, zvamareva ndazvinzwa. Regai tifambe.”
VaNhemwa vakapinda mumota muya. Mai Nhemwa nevana ndokutanga kuinaisa mibvunzo.
“Imi, nyarari!” VaNhemwa vakavapindura nezwi raidedera. “Ndanzi ndisakurukure nezvandaona. Zvisinei hazvo, ini hapana chandaona. Vati ivo vari kuita basa rechiuto, asi handizive kuti rinei nechekuita netsaona iyi.”
“Zvimwe vari kudzidziswa zvekuita kana paitika tsaona ine nechekuita nemishonga inogona kukuvadza vanhu.” Uyu ndiPamhidzai Nhemwa. Baba vake vakanyemwerera, moyo wavo uchiti, Mwana wangu iyeye! Haadye chimwe chinhu! Pamhi akange aive neuchenjeri hwaMambo Soromoni chaiwo.
Asi, nechemumoyo, VaNhemwa havana kugutsikana netsanangudzo iyi. Havana kuda kuita gakava nemukunda wavo uyu, nekuti izvo zvavaifunga zvakange zvisingaite kuti vataurire mwana, nyangwe akangwara sei. Kune dzimwe nyaya dzisina kuti kungwara kana kupusa, zvagara zvakangonaka kuti nyaya dzakadai dzisatomboitika zvachose.
Dudziro yaVaNhemwa maererano nezvavainge vaona yaive iri yekuti vainge vaona munhu achiurayiwa nemauto pamusana pezvematongerwo enyika. Ndidzo nyaya dzaifamba wani, dzekuti Hurumende yaive netsika yekuurayisa vose vaiipikisa kana kuti vaive nezvaiziva senzira yekuvanyaradza nekusingaperi.
Iyi yakange isiri tsika yaigaropomerwa Hurumende yemuno chete. Nyangwe kuAmerika, uko kunonzi ndiko kunokosheswa kodzero dzevanhu, kunonzi kune chikamu cheboka revasori veHurumende yeko reC.I.A. rinonzi Department of Health Alternatives rinoona nezvekushandura zvachose utanho hwevanenge vasisadiwi neHurumende yeko. Vachicherechedza chikonzero ichi, vachicherechedza zvakare tsumo iya yevaRungu inoti vafi havana nhaurirwa yavanogona kurondedzera, VaNhemwa vakabva vacherechedzawo kuti nyangwe ivo nemhuri yavo vaigona kuvingwa vakaitwa kanyama-kanyama nevaya vainzi kuita vanhu kanyama-kanyama kwaitove kushava kwavo.
Zvino kana zviri izvo, vaifanira kunyarara here? Ndipo paive nekupishana kwepfungwa. Vakamhan’ra, VaNhemwa vaitourawa chete, vana vosara vari nherera. Zvimwe Shuvai wavo aiurawawo, achizova ngozi kumhuri yekwaNhemwa.
Asi, zvaita here kuti vanyarare, vongoita sevasina zvavaona? Vangaenderere neupenyu hwavo vachiziva kuti ine imwe mhuri iri kutsvaga mumwe wayo? Kuti kungave nevana vakaita sevavo vagere kumashure ava vachakura vasingazive kwakaenda baba?
Asi zvakare, vaka mhan’ara, zvaigobatsirei? Handiti kwavainomhan’ara kwacho ndiko kwaive kumuzinda kweidzo mhondi dzavainge vasiya kunaHacha? Ivo VaNhemwa ndipo pavaizorarama vaenda vega kuvagadziri verufu? Hapana chaibuda apa kunze kwekuwedzera uhwandu hwevanhu vaifira iyoyi nyaya nenherera neshirikadzi dzaisara. Ko, vakamhan’ra kumapurisa? Mapurisa? Mapurisa akatya kupindira munyaya yekurohwa kwavo vaNhemwa nevatsigiri vebato reZanu vachinzi vari kukurudzira vanhu kuti vavhotere bato rinopikisa? Kana vakange vasinga batsire panyaya yekurohwa nenhengo dzebato zvadzo, ko chii chavangaite panyaya yekuuraiwa nevane mvumo wekuita izvi pamutemo?
VaNhemwa vakarova gazvo neruoko, shungu dzavakurira, meso oteya mwedzi nemisodzi. Wandishurirei, nhai hama? Unei neni, unondizivirepi kuzoda kundipinza munyaya yako? Vakati mbudzi kuzvarira pane vanhu hunzi nditandirwe imbwa. Imbwa ndingatande zvangu. Zvino ndingamisidzane nezvikara zvesango, zvino famba usiku zvakapakata zvombo? Chandinenge ndafira ipapo chii, kana iwe, ini nemhuri yangu tichiperera pakarewo?
VaNhemwa vakatarisa kumukadzi wavo. Inga Mwari akavapa mubatsiri chaiye. Hazvaibviri kuti vamunyangadzire nepamusana pezvenyika. Kunenge kuri kudenhera dzinza rekwaNhemwa ngozi.
Vakatarisa kunaMai Nhemwa kudai, VaNhemwa vakabva vayeuka zvakange zvakanyorwa pazvigubhu zviya. Mukadziusaende Lot 4/09. Zvino ndiro rinonzi ninji chairo. Mushonga rwudziwai unonzi Mukadziusaende Lot 4/09?
Hapano pakuva zvapupu zvetsaona pedyo nepurazi rinonzi Harmison, chiitiko chechipiri chakaitikira mumusha waJanichani mudunhu raChipenzi nemusi weSvondo masikati. Mhuri yekwaNhemwa yakange yave kuona mashura pamba payo.
Epamusha paVaJanichani akange asara nemamineti masere asati atanga.
Papfuura vhiki kubva usiku apo mhuri yekwaNhemwa yakasangana netsaona pedyo neHarmison Experimental Farm, mhuri yekwaJanichani yakati chechenga pamusha payo ichiroodza Lilian, mwanasikana waClement, dangwe raVaJanichani. Hama nemadzisahwira zvakange zvauya kubva kumativi mana enyika, vamwe vachibva Botswana nedzimwe nyika dzave kugara vanhu vemuZimbabwe. Zvekuroorwa kwaLilian zvakafamba zvakanaka chose.
Nemusi weSvondo uyu, hama nemadzisahwira vakaparadzana zvavo. Tshaka, mwanakomana waSylvester, gotwe raVaJanichani, aifarira kushanyira ambuya nasekuru vake nedzimwe hama dzaigara munharaunda. Semukomana wekutaundi, hupenyu hwekumusha hwaive nezvakawanda zvaimunakidza sezvinhu zvaaisaona kana kuita mazuva ose, saka ainge akatarisira kudzoka kuno kumusha panguva yezororo yekuchikoro. Kukama mombe, kurima negejo, kubata shiri neurimbo, aiwa idzi ndidzo nyaya dzaaizozadza mapeji nemapeji kuchikoro nemusoro unoti Zvandakaita pazororo.
Zvikoro zvave pedyo nekuvhara kudai, baba vaTshaka vakange vatumirwa tsamba neimwe yunivhesiti kuEgypt ichivazivisa kuti vakange vawana basa rekudzidzisa saenzi kwakare. Saka, mhuri yose yaifanira kukwira ndege nemusi wechishanu waizotevera, kuti vanoona imba yavaizenge vachigara. Asi, vaizodzoka kuzopembererera goredzva nevamwe kuno kuZimbabwe.
"Tshaka!"
Uyu ndiSylvester Janichani, mukoma waTshaka, ari mwana wababamukuru vake, Clement. Sylvester aive jaya rine makore makumi nesere, asi vaviri ava vaita kunge vezera rimwe naTshaka, uyo aive nemakore pfumbamwe ekuberekwa. Mukoma Sylvester ndivo vaienda naye kunzvimbo dzakasiyana dzekumusha; kurwizi kunotuhwina, kudhibhi nemombe, kumuzheto-sekudaidza kwavaita mutambo wenhabvu, kujiti. Vakamudzidzisa twakawanda; kuziva bundo rekuti ukachera pasi paro unogona kuwana mvura yekunwa, kucherechedza musiyano pakati pemichero inodyiwa neinouraya nerumwe ruzivo rwatave kurasa nekuti hautibatsire muupenyu hwemudhorobha. Asi Tshaka aive mudzidzi anechido uye aichengetedza mundangariro zvose izvi zvaaipenengurirwa nemukoma wake. Tshaka aida kuzova muzvinaruzivo sababa vake, asi iye aida kudzidza nezve kuchengetedzwa kwezviwanikwa kunowirirana nemagariro evanhu uye nebudiriro.
Sylvester ainge akati hada mumvuri weberevere regota rake, kunge mushandi achangotambira mugove wake, akazendama nemadziro. Tshaka akange opinda mukicheni maive naamai vake, asi akabva atsauka. Paruvanze paya paive nevamwe vanhu, asi hapana ainge achiona vakomana ava, sezvo vanhu vese vaive nezvavaita.
"Ko, mamukirepi, Mukoma Sy?" Tshaka akabvunza. "Ndanga ndotya kuti ndichaenda ndisina kukuonai."
"Ndanga ndano kutorera pasuru yako, mupfanha," akapindura Sylvester, achinyemwerera.
Tshaka ndoku nyemwererawo. Pavai nyemwerera kudai, waibva wanyatsoona
rupawo rwavo sevana vemhuri imwe. Kungoti uyu Sylvester ainge akati rebei, uye akati tsvukei. Tshaka akange asati ave kuziva kuti Sylvester amuigira chii, asi yaive garoziva kuti chaive chinhu chakanaka. Zororo rapfuura, Sylvester akamugadzirira uta nemiseve, asi Tshaka haana kupihwa mvumo nevabereki vake yekuzvitambisa. Vakazomu nyaradza nekumuratidza mifananidzo yevanhu vaichengeta zvombo zvekurwisa semidziyo yekunemesa mumba chete, iye ndokubvuma kuti uta nemiseve zvake zviturikwe pekuti aigona kuzviona asi asingasvikire.
"Ndapota kuti usaidye," Sylvester aidaro. “Kana uchida zvekudya, ndinogona kukubatira shiri, mbeva nezvimwe, asi iyi haisi chikafu bodo.” Tshaka akange asingaone kuti ari kuitei nekuti mukoma wake akange akamufuratira, akachonjomara. Paakada kuti asebere pedyo, anyatsoona, Sylvester akabva asimuka ndokucheuka.
Tshaka akashama muromo wake, ndokupererwa nemazwi paakaona chaive mumamoko aSylvester. Rino zitsuro, rakaenzana negwayana. Sylvester aingozhinya, mufaro nerudado zvemunhu agona kufadzawo mumwe nemabasa ake.
"M-m-mukoma Sy! Its-ts-tsuro here?" Tshaka akasvitsa ruoko, ndokuibata. Zvaka mushamisa kuti yaipisa muviri, uye yaifemereka kunge bhiza ranga richimhanya mujawe. Asi Tshaka haana kunyanya kufunga nezvazvo, akangoti zvimwe kwaive kutya kwayo.
"Ndakaiona nezuro ndanotsvaga matombo ekuveza," Sylvester akadaro. Haana kuda kuudza mupfanha wake kuti akange aenda achida kuno sesedzana nemasango nemusikana wake,Chipiwa. Ko, zvaChipiwa zvaive nechekuita netsuro here?
Chipiwa wacho haana kuuya kusango kwavainge varangana. Sylvester akamumirira kusvikira zuva rati nyadi nekuseri kwemakomo, kwasviba zvino, ndokunanga zvake kumba. Zvimwe akange akundikana nekuda kwebasa repamba, sezvo Chipiwa aive ega musikana mumba mavo. Saka chaive chokwadi kuti akange asina nechekuita netsuro iyi.
Pakudzoka kumba, ndipo paakaona ninji retsuro iyi. Sylvester aifamba zvake murima, asi nzira aiiona semutsetse pfumbu pakati pechadima. Tsuro iya yaive pakati penzira, asi akafunga kuti waive mumvuri wedombo, ndokuti atsauke nekuruboshwe. Asi mumvuri uya wakafamba, Sylvester ndoku pingirishana nawo. Paakamuka, Sylvester akati atarise maoko ake aainge asvuura. Sezvo aive murima, hapana chaakaona, ndokumbosiya zvekutsvaga kuti akuvara zvakadii.
Sylvester akarohwa nehana paakaona kuti itsuro yaainge agumburwa nayo ndokugwesha nemusana achibva pedyo nayo zvishoma nezvishoma, akaudyura meso.
Zvinhu zviviri zvaka mukatyamadza pane tsuro iyi. Chekutanga, yaive nemhumhu mukuru. Uchiitarisa kudai, waipindwa nepfungwa yekuti pane zvisina kunyatsoita pairi, pane urema usinga tsananguriki nekuti hakusati kwambova neurema hwakadai. Sylvester akatsukunura homwe yemukati yebhachi rake, ndokuburitsa tochi yake ndokuivheneka. Zvedi, yaive tsuro. Zvino ndipo paive neninji rechipiri.
Nyangwe zvazvo yairatidza kuva neutanho, uye yairatidza kutya, tsuro iyi haina kuedza kutiza. Sylvester akafunga kuti yakuvara, ndokuisimudza. Akanyatso ivheneka netochi yake, asi hapana chaakaona chairatidza kukuvara kana urema.
Ko, asi yaive tsuro yemuridzi here? Kana yaichengetwa sechipfuyo, yakange yajairirana nevanhu zvekuti hayaitiza. Zvedi, kukura kwayo uku kwaibva mukuchengetwa chete; tsuro dzemusango, dzichienzaniswa nedzekupfuya, dzakange dzakaondoroka nepamusana peupenyu hwekungotsvaga chekudya nekutsvaga zvakare kusadyiwa. Asi, zvino kana yaive nemuridzi, ko kuno kusango kure nemisha yakange yasvika sei? Sylvester akaringa-ringa, sezvinonzi aitarisira kuti muridzi wayo angangonyuki kubva muchadima kuzoitora.
Ndipo Sylvester akacherechedza kuti sango iri rakange risinawo kunyatsomira zvakanaka, rainge ninji pachezvaro. Hapana chaaikwanisa kunongedza achiti ichi hachina kuita zvakanaka. Zvakare, kwaive nerima. Asi, Sylvester akazvibvunza kuti akange akamboona masora aaiziva nemazita akakura kudaro? Akamhanyisa meso ake nesango riya. Asingagone kudoma chikonzero, akanzwa chando chichitangira pano pagungunyo chichikwidza nemuzongoza, muviri wose uchiti nyau nyau. Uku kwaive kutya kukuru, kutya kwechaaisaziva nezvacho kunze kwekuti aisafanira kutanga aziva kuti chaive chii asati atanga kuchitya. Chaakagona chete kutora tsuro iya, ndokutiza nayo.
Achisvika pamusha paVaJachani, imbwa dzepo dzakati dzohukura. Asi, padzakasvika pedyo, dzakabva dzanyarara kuti zii, ndokuchidzoka shure zvishoma nezvishoma. Sylvester akaziva kuti zvaive nechekuita nezitsuro raainge akabata. Hapana akamuudza kana kumunyorera tsamba kana kumuzivisa neimwe nzira, asi Sylvester akangozvitara sechokwadi kuti ndizvo zvaiitika sekutara kwatinongoita kuti zuva ndiro rinoita kuti kunze kupisa.
Asi, zvakamboitika kupi kuti imbwa dzinotya tsuro?
Sylvester akaisa tsuro iya pasi, ndokupinda mugota make. Aida kuona chaizoitika mauro. Tsuro iya yaizotiza here? Kana kuti imbwa dzaidzoka, dzoiita kanyama-kanyama sezvazvagara zviri izvo zvinoitika kana mhuka idzi mbiri dzasangana. Ndizvo zvaifanira kuitika, nekuti tose tinoziva kuti ndizvo zvinoitika kune tsuro.
Asi fumoyedza, Sylvester akaiona imire pakati peruvanze. Imbwa dziya dzakange dzisipo padzino sirara. Sylvester akatora tsuro iya, ndokuiviga pasi pezidhishi raiwanzo shandiswa kugezesa vana asi rakange rava nemaburi, saka rakange rave nemazuva risisashande.
Sylvester akadzokera kusango kuya. Ndipo paakaona shanduko yakange yavepo, shanduko yekukura kwemiti nezvipuka, shanduko yakaita kuti adzokere kumba aine pfungwa yekusada kuzosvika pedyo nesango riya.
"Maita henyu, Mukoma Sy!" Tshaka akatenda. "Asi regai nditange ndabvunza Mhamha kuti ndinobvumidzwa here kuchengeta tsuro."
Tshaka akabva apinda mumba maive naamai vake.
Pasina nguva ipi, Sylvester akanzwa kungwendereka kwemidziyo nekuputsika kwehari, amainini vake nemamwe madzimai aive mumba makare voridza mhere. Madzimai akapingirishana pamusuo, vachida kutiza mumba muya. Tete vaSylvester, Mai Charisi, vakaminyuka gumbo. Ambuya Mai Jeremiah vakabva zino.
MAISIRI (1)
1
Chetatu chakaitikira mumba maGideon Maisiri, iyo yaive kumashure kwebhucha rake paChibere Growth Point.
Aive mangwanani, Maisiri achangomuka. Akaita zvekupwatika, kunge munhu ainge arota hope dzakaipa. Zvimwe ainge arota dzakaipa, asi akange atodzikoshiwa. Dzimweni dzenguva, hanganwa dzakadai dzakanaka chose. Ndiani angade kuswera akaremedzwa nechiitiko chisinei nezveupenyu hwevakamuka, uhwo hwunewo mitoro yahowo?
Amuka kudai, Maisiri akanzwa kukwedemudzwa kwemidziyo, pamwe nekuti pfapfara kwezviri kukangwa. Mukadzi wake, Sabina kana kutiMai Chipo, vaigadzira chisvusvuro. Akanzwa munhuwiro wemazai, bhuruvhosi nerivha, ndokunyemwerera netarisiro yemadyo anonaka. Zvainge zvasangana, murume anowana twunonaka nemukadzi anoziya kukaringa! Chaitove chisakaitika kani kuti mukadzi wabhucha ogoshaya rivha rekukangira murume wake. Zvingaite izvozvo, kuti mudzimai wemudzidzisi angashaye chinyoreso kana bepa? Kana kuti mudzimai wachiremba oshaya mapiritsi ekupa vana kana vonzwa musoro?
Naizvozvo, kana paine zvino wanikwa zviri jahwi namatanyera nepamusana pebasa rake, igarozivawo kuti mukadzi wake haazvishaye.
Asi parizvino, zvisinei kuti vaija norivha, sekutaura kunoita maBuja, bhizinesi raMaisiri rakange roenda kumawere. Akange ari tanga makore gumi apfuura nemari yake yekugumurwa kubasa pane imwe kambani inotengesa chikafu chezvipfuyo kuHarare. Muzukuru wake, Garikai, aive mudzidzisi pane chimwe chikoro pedyo nepaChibere, ndiye akange amuraira zano rekuita zvebhucha paGrowth Point paya.
Mazuva ekutanga, zvakamboita. Ndiani aiziva kuti vanhu vekumaruwa vangade kutenga nyama kunge vanhu vemudhorobha vasina mombe kana mbudzi pamisha yavo? Vatengi vake vaisanganisira vadzidzisi muzvikoro, vanamudhumeni, vanamukoti, vanamabharani vaishanda mumapazi ehurumende akasiyana nemumisangano yakazvimirira nevamwe vaishandira mudunhu iri asi vasingararame upenyu hweruzhinji rwevanhu vekumaruwa, avo vane mombe nezvimwe zvipfuyo zvavo. Kana ivo vaive nadzo mombe, zvaivenani kwavari kunotenga nyama kubhucha pane kuuraya dzavo nekuti vakange vasina mafiriji. Kubhucha vaingotenga yekudya musi iwowo, asi yekuuraya mombe yaizosiya dambudziko yekuchengeta nyama iya dzamara yapera yese. Mombe vaitouraya kana paine gungano pamusha, paine tarisiro yekuti nyama yacho yaigona kupera nemusi iwowo kana kuti yaiwana anotakura inenge yasara.
Zvino, nekuoma kwakange kwave kuita zvinhu munyika, vazhinji vemakasitoma aya vakange vasisakwanisi matengero avaisimboita. Kushomeka kwedhiziri munyika kwakaita kuti vanodhirivhara vakundikane pane dzimwe nguva kuti vaunze imwe sitoku, uye yakavatumwa kuti vawedzere muripo webasa ravo iri. Ukuwo vemagetsi vakange vatanga tsika yekungodzima vasina kupa yambiro, zvekuti nyama yose yaive mufiriji yaibva yashata, uye vakawedzerawo muripo wemagetsi avo aya. Muridzi wechitoro chaaishandisa aiwedzerawo rendi mwedzi nemwedzi.
Vakuru vakati, Nhamo haibve pane imwe. Ini ndinoti, Chinhingamupinyi hachibve pane chimwe. Zvinhu zvaidya mari yebhizinesi iri zvainge madhimoni aya anonzi Rigioni, uye zvaive nenzara yevanhu zviuru zvishanu vakauya pagomo kuzonzwa mharidzo yaJesu. Mangwanani akadai, Maisiri aigona kuzvibambaradza nemunhuwiro werivha waibva kukicheni, asi mabhuku ake eakaunzi aimuratidza kuti nyangwe munhu atongerwa rufu anogona kubikirwa bhurekifasi yerivha nezuva rake rekusungirirwa uye achidya achinakirwa.
Zvisinei, Maisiri akange asiri munhu aibvuma kukurirwa nematambudziko eupenyu. Matemba chete ndiwo anodyiwa akatarisa. Munhu akasikwa naMwari ndokupihwa njere nemasimba kuti zvimubatsire haaimirira rufu. Kuramba kukundwa uku ndiko kwakamusvitsa paaive nhasi uno kubva muuduku hwekutambudzika kuMbare.
Maisiri akange afunga zano rekupfuya ega mhuka dzakasiyana dzaaigona kuzotengesa mubhucha make. Huku ndidzo dzaainge atanga nadzo, asi kushomeka kwechikafu chehuku kwakaita kuti chirongwa ichi chigumirwe panzira. Mushure mezvo, akaedza mbudzi. Mbudzi dzaive nani nekuti dzaingodyawo uswa sezvinoita mombe, asi vanhu vakange vofinwa nembudzi chete. Akambofunga zvekugadzira bhuruvhosi nenyama yembudzi. Zvimwe vanhu vaienda kumabhawa vangaifarire. Vanhu vaigona kunge vaderedza pakutenga nyama yekudya mudzimba dzavo, asi Maisiri akange azviona kuti gochi-gochi yemumabhawa yakange isati yarohwa neESAP bodo.
2
Panguva iyi yekufunga zano rekutsigira mabhawa nenyama yekugocha, ndipo pakauya zano rekupfuya hove dzevaya vaida zvavo usavi hwemazuva ese mudzimba dzavo asi mari yavo isisakwane kutenga siteki. Vazhinji vanoziva hove dzichiwanikwa munzizi, uye kune nzira dzakasiyana dzekudzibata. Asi zvekuti hove dzingachengetwe semachengeterwo anoitwa huku kana mombe, izvi zvaive zvitsva kuvagari vemunharaunda meChibere Growth Point. Ruzivo urwu rwunonzi akwakarucha, aquaculture muchiRungu, zvichireva kuti hove idzi dzaienzaniswa nechirimwa chaizokohwewa. Kuti ukwanise kukohwa pakuru, zvaidawo kuti uve munhu ane ruzivo maererano nenzira dzekuchengeta hove kuti dziberekane uye dzikure. Waifanira kuziva zvirwere zvinogona kubatira pahove nenzira dzekuzvidzivirira. Ruzivo rweakwakarucha rwaisanganisira zvakare machengeterwo ehove dzinenge dzave kuenda kunotengeswa kuti dzisatane kushata.
Maisiri, sezvakaita ruzhinji rwavatema vakadzidza muZimbabwe, ainge akaita agirikarucha pafomu yechina. Zvididzo zveagirikarucha zvinosanganisira iyo akwakarucha yacho, pamwe nezvekupfuya mhuka kana kurima magadheni nezvimwewo. Musiyano neruzhinji urwu waive pakuti Maisiri aiona kuwana ruzivo senzira yekuti munhu uzvisimudzire kwete kuti ugowana basa rinosimudzira bhizinesi remumwe. Vazhinji vevana veZimbabwe vakaita agirikarucha, chikamu chidiki kwazvo chavo chakaenderera mberi kuzova varimi. Zvinoshamisa kwazvo munyika inozivikanwa kuti upfumhi hwayo unosimbirira nekurima, kuti yogoshaya vanoda kusimudzira mabasa aizivikanwa kuti ndiwo aiunza mari. Zvimwe kusada kuenderera mberi nezvekurima kwaisvorwa nekuti kwaionekwa sekwakarerekera kuupenyu hwekumaruva uye kwaive kure neupenyu hwechizvino hwemumadhorobha. Vamwe vechidiki vaifanira kuva hurudza vakange vatiza misha, ndokunova anahwindi mutaundi. Ndivo vakatanga kunyunyuta nezvekushomeka kwemabasa, ivo vakafuratira mukanha wekuzviriritira wavainge vatiza kumisha yavo.
Saka, neruzivo rwake urwu, Maisiri akange atanga chirongwa chekupfuya hove. Akange atsvaga vakomana vemuraini, ndokuvacheresa fishipondi pamusha waambuya vake, Mai Nyeve. Akange amuzadza mufishipondi muya nehove dzaainge abata munaHacha. Asi, zvairatidza sekunge paive nebasa rakawanda raida kuitwa asati atanga kukohwa. Hove dziya dzakange dzisiri kunyatsokura.
Ainge akazviverenga mune rimwe bhuku kuti hove dzine zvadzino buritsa neweti yadzo. Uhwandu hwekemikari iyi mumvura madzinogara unodziratidza kuti dziri munzvimbo diki saka dzino kurawo zvine muyero senzira yekudzivirira kuzokura zvekuzotadza kukwanirana nezvekudya zvino wanikwa mumvura macho. Makambani anoita akwakarucha pakuru anoisawo mushonga waitsakatisa kemikari iya yehove, zvekuti hadzaigumi kukura, nyangwe dziri mukadhishi kekuti hadzikwanisi nyangwe kupfakanyika.
Vaya vakambogara mhiri kwamakungwa, kunova kuriko kwatekeshera muzvitoro nyama nezvimwe zvekudya zvinobva munzira dzakadai, vanoti zvekudya izvi hazvinake kana uchinge wazvibika nemutoo wechivanhu. Zvinotoda kurungwa nemhiripiri nezvimwe zvekuita kuti zvive nemunhuwiro unokoka nzara. Asi kune munhu anotengesa hove dzakadai, izvi zvaive nechekuita here naye kana dzichinge dzabva mumaoko ake? Dambudziko kune vaipfuya hove nemutoo wakadai raibva kune vana mazvikokota vaiti izvi zvaive nenjodzi kuutano hwevanhu, saka vaikurudzira hurumende kuti dzitare mitemo yairambidza zvachose kutengeswa kwehove idzi kana kumanikidza vanodzitengesa kuti vayambire vatengi nezvenjodzi iyi. Mazuva ano, nyangwe ari mafuta zvawo anenge ashandiswa, muresitarondi maunenge watengera zvekudya unoona makaturikwa chikwangwari chakanzi; Zvakabikwa nemafuta akasvinwa kubva mumbesa dzakarerwa nenzira dzeGenetic Modification. Izvi zvaitikira kunyika dzakasimukira, kuno kuAfurika nenzara yakange yawaridza bonde munyika dzavatema, hapana hurumende yainge yati yaona pane chakaipa pakugona kusimudzira kuwanikwa kwezvekudya nemitengo yakareruka kuruzhinji.
3
Musuwo wakazarurwa, Mai Chipo ndokudongorora. "Ndagadzira chikafu, Baba vaChichi" vakadaro nezwi rekajesa munguva yechirimo. "Tsano wenyu auya!"
Tsano Morgan, hanzvadzi yaMai Chipo, ndivo vaiona nezvefishipondi riya. Vakange vapedzawo chikoro gore rapera pamberi, asi vakange vasina kunyastoita zvakanaka muzamanishoni. Zita ravo chairo vainzi Tsvangirayi, asi vanhu vese vaivaziva neiri remadunhurirwa. Kwete kuti Tsano vaiveMorgan aibata-bata mune zvematongerwo enyika, asi kuti izita raigaro taurwa nezvaro mazuva ano. Ushamwari hwavo naMaisiri hwaive uri hwemukoma nemuninina chaiye, zvisinei kuti Tsano Morgan ndivo vakange vatambira pfuma yekuroorwa kwehanzvadzi yavo.
Maisiri akapinda mukicheni ndokuwana Tsano Morgan vagere patafura, kaChipo kakagonya pamakumbo kunge kashiye kagere panachikoyo. Chipo aive muzavazi chaiye, apo aiedza kurondedzera zvose zvakaitika kubvira paakapedzisira kuona sekuru vake ava.
"Adzimai venyu havaneti nekutaura kani!" Maisiri akadaro. "Chipo, chimbosiya sekuru vako vadye."
"Manje ini handisikuda kudya!" Chipo akapindura. "Ndisekuru vangu, ndinoda kutamba navo."
"Chimbomira nditange ndadya, Chi-Chi, mudikani," Tsano Morgan vakadaro. "Ndikapedza kudya, ndobva ndauya kuzotamba newe, handiti?"
Sekuru vake vaiwanzo zadzisa zvavanenge vavimbisa, saka Chipo akabva zvake pamakumbo avo, ndokuno tsvaga zvidhori zvake kuti azovaratidza. Vasara vega, varume ndokukurukura.
"Tsano, kumukira kudai, mukati marara kumba iyemi?" Maisiri akabvunza.
Tsano Morgan ndivo kwasvai nekunyara. Maisiri akange ataura izvi achitamba zvake, asi paive neguwa rakange rapararira nedunhu rese rekuti Tsano Morgan vaipota vachinoona imwe shamwari yaamai vavo, Mai Getty, iyo yaivewo shirikadzi. Hapana aiziva chokwadi pamusoro peguwa iri kunze kweiye nyakuritanga naivo vaviri vaitaurwa nezvavo mariri. Asi, vaRungu vane tsumo inoti hapana utsi unopfunga pasina moto.
Maisiri akange asati ambovavhunza nezvazvo, asi akaona nekamuitiro kacho kaTsano Morgan kuti akange asiri manyepo. Kana zvainge zviri izvo, tsano vanga vave kutsauka mugwara. Nyangwe zvavo murume waMai Getty akange akafa netsaona kubasa, zvaingodawo kuti chikomana chakaita saMorgan chiteererewo shoko riri kufamba mazuva ano rekukurudzira kuzvichengetedza hupenyu asaite tsika yekungorara nemukadzi wese-wese, zvikurusisa waakange asingazive kuti ropa rake rine utachiwana here kana kuti kwete. Zvekudanana nemukadzi akaenzana naamai vavo, izvi Maisiri akange asina basa nazvo hake chero zvaigumira mukusasana pakati pemukomana akange oda kudzidzira kuchovha bhasikoro nemukadzi akange achiri kunzwa ropa rake richiri kufamba asi achiona zvisisabviri kuti atange imwe imba. Vechechi vaive nemavhesi nemabhuku ekutsanangura uipi hwazvo, asi kuna Maisiri, chero zvisingaitwe pachena pekuti zvaigona kukanganisa kugarisana kwevanhu muraini, uye chero zvisingazokoke zvirwere, hapana chainge chakaipa.
"Ndabva kumba, kani, tsano," Tsano Morgan vakapindura, asi vakaramba vaka tarisa pasi. "Pane nyaya, tsano."
Maisiri akafunga kuti pane zvaitika zvisina kunaka. Asi haana kuda kuvaendera pamberi.
"Nezuro, ndaifamba musango zvangu pedyo nerwizi," Tsano Morgan vakatanga nyaya yavo. Sezvo vaida kusvika padingindira yavo, vakasirira pekuti vakange varangana naMai Getty, shamwari yaamai vavo iya, kuzoonana kusango kwakare. "Hadzisi hove dziri munaHacha, tsano."
Maisiri akaramba akavatarisa, achiti pane zvimwe. Tsano Morgan vakazunguza musoro, "Hove idzi dzakakura zvandisati ndamboona. Ndanga ndichifunga kuti tikadzitora, todziisa mufishipondi medu..."
"Togotora hove dzato kura..."
"Kwete, Tsano. Kana ndichiti hove idzi dzakakura ndino reva kukura mumhu. Pazera, dzichangobva mumazai adzo."
Maisiri haana kuda kubvunza kuti Tsano vaizviziva sei. Kana paine munhu aiziva nezvehove mudunhu rino, Tsano Morgan vaikodzera kuva purofesa chaiye.
"Handei tinodzitora," Maisiri vakadaro.
Tsano Morgan vakanyemwerera, ndokunyatso tambanudza makumbo avo. "Saka imi munoti kwangu kukara rivha zvekumbo sendeka zvekushava? Kutaura so, ndine vakomana vari mubishi rekukokorodza hove dziya munaHacha. Ngatidyei zvedu, tsano. Kana tapedza kudya, ndichada kuratidzwa zvidhori naChi-Chi wangu. Machinda aya anofanira kunge apedza basa racho masikati, ndipo patinoenda kunodziona."
________________________________________________________
MunaHacha Maive Nei? by Masimba Musodza is available to download right now from Amazon Kindle


text:
Gurukota rinoona nezvematunhu VaSaviour Kasukuwere nemusi weChipiri vakati vakafanobata chigaro chemunyori mukuru weguta reHarare Amai Josephine Ncube vange vamiswa basa nameya weguta reHarare VaBernard Manyenyeni vadzoke pabasa.
Amai Ncube vakamiswa basa vachipomerwa mhosva yekuzvitambirisa mari yakawanda uku guta richitatarika.
Asi VaKasukuwere vati amai Ncube vakazoenda kumatare kanzuru inorasikirwa nemari.
VaManyenyeni vanoti vanga vadaidzwa kumusangano uyu naVaKasukuwere asi vange vakabatikana. Vagari vemuHarare vanoti nyaya yekunetsana kwakanyanya pakati pameya naVaKssukuwere iri kupa kuti zvinhu zvirambe zvichinetsa munyika.


text:
CHITSAUKO 29
Mapati Ose Anofadza Mwari Here?
UNOFARIRA kuenda kumapati here?— Anogona kunakidza chaizvo. Unofunga kuti Mudzidzisi Mukuru angada kuti tiende kumapati here?— Iye akaenda kune yatingati pati inoitwa kana munhu aroora, uye vamwe vadzidzi vake vakaendawo naye. Jehovha ndi“Mwari anofara,” saka zvinomufadza patinonakidzwa pamapati akanaka.—1 Timoti 1:11; Johani 2:1-11.
Peji 29 yebhuku rino inotiudza kuti Jehovha akavhura nzira nomuGungwa Dzvuku kuti vaIsraeri vayambuke. Unoyeuka uchiverenga izvozvo here?— Pashure paizvozvo, vanhu vakaimba nokutamba vakaonga Jehovha. Yakanga yakaita sepati. Vanhu vakafara zvikuru, uye tinogona kuva nechokwadi chokuti Mwari akafarawo.—Eksodho 15:1, 20, 21.
Pashure pemakore anoda kusvika 40, vaIsraeri vakaenda kune imwe pati huru. Panguva ino vanhu vakavakoka vakanga vasingatombonamati Jehovha. Chokwadi, vanhu vakavakoka vaitopfugama vachinamata vamwe vanamwari uye vairara nevanhu vavakanga vasina kuroorana navo. Unofunga kuti zvakanga zvakanaka kuenda kupati yakadaro here?— Zvino Jehovha haana kufara nazvo, uye akaranga vaIsraeri vacho.—Numeri 25:1-9; 1 VaKorinde 10:8.
Bhaibheri rinotaurawo nezvemapati maviri omusi wokuzvarwa. Imwe yacho yakanga iri yokupemberera musi wokuzvarwa kwoMudzidzisi Mukuru here?— Aiwa. Mapati omusi wokuzvarwa aya ose ari maviri akanga ari evarume vakanga vasinganamati Jehovha. Imwe yacho yakanga iri pati yomusi wokuzvarwa kwaMambo Herodhi Andipasi. Akanga ari mutongi woruwa rweGarireya apo Jesu aigara imomo.
Mambo Herodhi akaita zvinhu zvakaipa zvakawanda. Akatora mudzimai womunin’ina wake. Mudzimai wacho ainzi Herodhiyasi. Mushumiri waMwari Johani Mubhabhatidzi akaudza Herodhi kuti zvakanga zvisina kunaka kuti aite kudaro. Herodhi haana kuzvifarira. Saka akaita kuti Johani aiswe mujeri.—Ruka 3:19, 20.
Johani paakanga ari mujeri, zuva rokupemberera kuzvarwa kwaHerodhi rakasvika. Herodhi akaita mutambo mukuru. Akakoka vanhu vazhinji vanoremekedzwa. Vose vakadya vakanwa vakafara. Zvino mwanasikana waHerodhiyasi akauya akavatambira. Munhu wose akafara kwazvo nokutamba kwake zvokuti Mambo Herodhi akanga achida kumupa chipo chinokosha. Akati kwaari: “Chose chaunondikumbira, ndichakupa, kusvikira kuhafu youmambo hwangu.”
Aizokumbirei? Yaizova mari here? mbatya dzakanaka here? musha wakaita sowamambo here? Musikana wacho akashaya zvokutaura. Saka akaenda kuna amai vake, Herodhiyasi, ndokuti: “Ndokumbirei?”
Zvino Herodhiyasi aivenga Johani Mubhabhatidzi zvikuru kwazvo. Saka akaudza mwanasikana wake kuti akumbire musoro waJohani. Musikana wacho akadzokera kuna Mambo akati: “Ndinoda kuti mundipe iye zvino mundiro huru musoro waJohani Mubhabhatidzi.”
Mambo Herodhi akanga asingadi kuuraya Johani nokuti aiziva kuti Johani akanga ari munhu akanaka. Zvino Herodhi akanga avimbisa, uye aitya izvo vamwe vaiva papati yacho vaizofunga kudai aichinja zvaakanga ataura. Saka akatumira mumwe murume kujeri kunogura musoro waJohani. Murume wacho akadzoka nokukurumidza. Akanga aine musoro waJohani mundiro, uye akaupa kumusikana uya. Musikana uya akabva apa amai vake.—Mako 6:17-29.
Imwe pati yomusi wokuzvarwa iyo Bhaibheri rinotaura nezvayo yakanga yakaipawo. Yakanga iri yamambo weIjipiti. Paiitwawo pati iyi, mambo wacho akadimburisa musoro womumwe munhu. Pashure paizvozvo, akaturika murume wacho kuti adyiwe neshiri! (Genesisi 40:19-22) Unofunga kuti Mwari akafara nepati mbiri idzodzo here?— Waizodai wakafarira kuvapo here?—
Tinoziva kuti zvinhu zvose zviri muBhaibheri zvirimo nokuda kwechikonzero. Rinotaura nezvemapati omusi wokuzvarwa maviri chete. Uye pane ose ari maviri, zvinhu zvakaipa zvakaitwa pakupemberera kwacho. Saka, ungati chii icho Mwari ari kutiudza pamusoro pemapati omusi wokuzvarwa? Mwari anoda kuti tipemberere misi yokuzvarwa here?—
Ichokwadi kuti pamapati akadaro nhasi, vanhu havadimburi musoro womumwe munhu. Asi pfungwa yacho yokupemberera musi wokuzvarwa yakatanga nevanhu vakanga vasinganamati Mwari wechokwadi. The Catholic Encyclopedia inoti nezvokupemberera zuva rokuzvarwa kunotaurwa muBhaibheri: “Vatadzi bedzi . . . vanopemberera zvikuru zuva ravakazvarwa.” Tinoda kufanana navo here?—
Zvakadini noMudzidzisi Mukuru? Akapemberera zuva rake rokuzvarwa here?— Aiwa, Bhaibheri harimbotauri nezvepati yomusi wokuzvarwa kwaJesu. Chokwadi vateveri vaJesu vokutanga havana kupemberera zuva rake rokuzvarwa. Unoziva here kuti nei vanhu vakazosarudza kupemberera zuva raJesu rokuzvarwa pana December 25?—
Musi iwoyo wakasarudzwa nokuti sezvinotaura World Book Encyclopedia kuti: “vanhu veRoma vakanga vagara vachitouchengeta soMutambo waSaturn, vachipemberera kuzvarwa kwezuva.” Saka vanhu vakasarudza kupemberera musi wokuzvarwa kwaJesu pamusi apo vahedheni vakanga vagara vachitova nezororo!
Unoziva here kuti nei Jesu asingagoni kuve akazvarwa muna December?— Nokuti Bhaibheri rinotaura kuti pakazvarwa Jesu, vafudzi vakanga vachiri kumafuro usiku. (Ruka 2:8-12) Uye vaisazova vari kunze ikoko kuchitonhora, mwedzi unonaya waDecember.
Vanhu vazhinji vanozviziva kuti Krisimasi harisi zuva rokuzvarwa kwaJesu. Vanotoziva kuti pazuva iroro vahedheni vaiva nokumwe kupemberera kwakanga kusingafadzi Mwari. Asi vazhinji vanongopemberera Krisimasi zvakadaro. Vanonyanya kufarira kuita pati kupfuura kutsvaka kuti Mwari anofungei chaizvo nezvazvo. Asi isu tinoda kufadza Jehovha, handiti?—
Saka patinoita mapati, tinoda kuva nechokwadi chokuti akanaka mukuona kwaJehovha. Tinogona kuaita chero nguva mukati megore. Hatifaniri kumirira zuva chairo. Tinogona kudya zvokudya zvakanaka tonakidzwa nokutamba mitambo. Ungada kuita izvozvo here?— Zvimwe unogona kutaura nevabereki vako vokubatsira kuronga mutambo. Izvozvo zvaizova zvakanaka, handiti?— Asi usati waronga kuita pati, unofanira kuva nechokwadi chokuti mutambo wacho unotenderwa naMwari.
Kukosha kwokugaroita zvinotenderwa naMwari kunoratidzwawo pana Zvirevo 12:2; Johani 8:29; VaRoma 12:2; na1 Johani 3:22.


text:
Hofisi uye Kuratidzwa Zvinoitwapo
Tinokukoka kuti uzoona zvinoitwa pamahofisi edu uye panzvimbo dzatinodhindira mabhuku. Sarudza nzvimbo yaunoda uye ona nguva yokuratidzwa zvinoitwa ipapo.
Netherlands
Christelijke Gemeente van Jehovah’s Getuigen in Nederland
Noordbargerstraat 77
7812 AA EMMEN
NETHERLANDS
+31 591-683555
Kuratidzwa Zvinoitwapo
Muvhuro kusvika Chishanu
8:00 a.m. kusvika 10:30 a.m. uye 1:00 p.m. kusvika 3:00 p.m.
Kunotora awa imwe chete
Muchidimbu
Tinoshandura mabhuku anotsanangura Bhaibheri mumutauro wechiDutch. Tinogadzirawo mabhuku eBraille mumitauro yakasiyana-siyana inosvika 12. Tinorekodhawo maCD uye mavhidhiyo mumitauro yakawanda.


text:
Paita ropa rakaipa pakati pameya weHarare, VaBernard Manyenyeni, nevakafanobata chigaro chemunyori weguta, Amai Josephine Ncube, panyaya yezvikwereti zvine vagari, hurumende uye makambani akazvimirira kukanzuru.
VaManyenyeni vanonzi vakambomisa nyaya yekutengeswa kwemidziyo yevagari vane zvikwereti kukanzuru nekambani inonzi Wellcash Debt Collectors.
Asi Amai Ncube vanoti hapana kudududza panyaya iyi. Kanzuru inoti vagari, mapazi ehurumende nemakambani vane zvikwereti zvinodarika mamiriyoni mazana matanhatu.
Mashoko aya anotsinhirwa nemutauriri weguta reHarare City Council VaMichael Chideme.
Sachigaro wesangano revagari reCombined Harare Resident’s Association, VaSimbarashe Moyo, vaimbenge vatambira mashoko ameya nemufaro vachiti vagari vakaomerwa sezvo munyika musina mabasa.
VaMoyo vanoti kunyangwe midziyo yevagari iri kutengeswa hakuna zviri kubatsira nekuti mari iri kuwanikwa kumaauction haina chairi kubatsira.
Mutevedzeri wemutungamiri wesangano reEmployers Confederation of Zimbabwe, VaCallisto Jokonya, vatiwo kune vemakambani zvinhu hazvina kumira zvakanaka.
Hatina kukwanisa kunzwa kuhurumende kuti sei isiriwo kubhadhara zvikwereti kukanzuru sezvo nharembozha yegurukota rezvematunhu, VaSaviour Kasukuwere, yange isiri kudairwa.
Asi pangaitwe sei kugadzirisa dambudziko iri kuti makambani asavharwe uye kuti vagari vasatengeserwe midziyo?
VaChideme vanoti chido chavo ndechekuti paitwe nhaurirano nevane zvikwereti.
VaMoyo vanoti vagari vanodawo kuti vapihwe mukana wekubhadhara pashoma pashoma.
VaJokonya vatiwo zvakakosha kuti vanhu vose munyika vagare pasi kuita muonera pamwe chuma chemuzukuru.
Muna 2013 hurumende yakambokanganwira vanhu vose zvikwereti kukanzuru nezvemagetsi kukambani yeZESA.
Nyanzvi munyaya dzezvematongerwo enyika VaJoy Mabenge vanoti vanoona hurumende ichikanganwira vanhu zvikwereti.
Asi VaMabenge vatiwo zvakakosha kuti mari inenge yabhadharwa yemitero ishandiswe zvakanaka kwete kuti mamaneja ekanzuru anenge achidya norivha asi basa risiri kuitwa.
Nyaya yekuti muhomwe mekanzuru inhava izere mhepo yapawo kuti kanzuru itadze kubhadhara zvikwereti kuZIMRA, National Social Security Authority uye kuHarare Municipal Medical Aid Society.
Vanhu vakawanda munyika havana mabasa zvapa kuti kune vakawanda zvabva zvaita kuti pashaye chembwa tenzi vararira mutakura.


text:
Kudomwa kwebhodhi idzva rekupepeta zvinobuda munhepfenyuro nemunganonyorwa kana kuti Censorship Board rinosanganisira mwanasikana wemutungamiri wenyika, Amai Bona Mugabe-Chikore, kwakonzera mutauro wakanyanya munyika.
Vaimbi nevanoita zvemitambo vari kushora bhodhi iri vachiti rinovhiringidza mabasa avo.
Asi vamwe vanoti bhodhi iri rakakosha munyika sezvo pasingafanire kuita wadawatonga muzinda wenyuchi vanhu vachiita madiro ajojina.
Sachigaro webhodhi iri ndiVaAeneas Chigwedere.
Vamwe varimo vanosanganisira mutauriri wemapurisa Senior Assistant Commissioner Charity Charamba, Amai Runyararo Magadzire, Ishe Nyamukoho Samson Katsande, VaRegis Chikowore, VaShingai Rukwata Ndoro, VaChenjerai Daitai, VaTungamirai Muganhiri uye Father Fidelis Mukonori veRoman Catholic Church.
Gurukota rinoona nezvemukati menyika, VaIgnatious Chombo, vanoti bhodhi iri richarambidza kubuditswa panhepfenyuro nezvivhiti vhiti kana mumabhuku zvinhu zvavanoti zvinodzikisira hunhu, kusanganisira zvepabonde kana mifananidzo yevasina kupfeka nhumbi uye zvimwe zvinogona kukonzera kusawirirana munyika.
Asi vaimbi vakaita saDoctor Thomas Mapfumo na Leonard Zhakata vanoti mimhanzi yavo inomborambidzwa kuridzwa panhepfenyuro kana ichifungidzirwa kuti inoshora hurumende.
Bhodhi iri rakabhanawo mamwe mafirimu anoti No Voice No Choice uye rinonzi Democrats in Zimbabwe.
Mutemo wakadai wakatanga kushandiswa muna 1967 panguva yeRhodesia uchinzi Censorship and Entertainment Act uye kubva nguya iyi wangovandudzwa zvishoma nezvishoma.
Father Mukonori vanoti ivo vane hunyanzvi hwakadzama munyaya dzekuongorora nyaya dzekuchengetedzwa kwehunhu.
Nhengo yePolitburo yeZanu-PF vari gweta, VaMunyaradzi Paul Mangwana, vanoti hapana chakaipa pakudomwa kwaAmai Bona Chikore sezvo vari munhu akadzidza.
Asi muimbi, Doctor Thomas Mapfumo, vashora zvikuru kudomwa kwaAmai Chikore uye vakati hurumende yaVaMugabe iri kutodzvinyirira vanhu kutodarika yeRhodesia yaitungamirwa naIan Smith.


text:
Online Sports Betting Sites – Bet Now
Online Sports Betting – Keep What you Win with Sports.expresscasino.co.uk
'Sports Betting' ari pachena chimiro mari uye zvekuvaka kutarisirwa kuti ari kukura uye Virtual pa nzira nokuputsa aimhanya. With veMubatanidzwa Indaneti uye World Wide Web, paIndaneti mitambo vachitamba bedzi scaled kweinosvika paakaita pamwero.
Sezvo veMubatanidzwa Internet kuma1990, pakave kuwedzera kuitika kwenhamba kubhejera uye paIndaneti mitambo vachitamba site zvinowanikwa mumusika. With kazhinji okuchembera ruzivo, mari-kugadzira zvirongwa, hwava mitambo Zvidobi, uye musika infiltration, paIndaneti mitambo vachitamba rava chinhu chaizvo simba uye vachibudirira zvebhizimisi zhinji.
Munyika yanhasi zvakasimba aifamba pamusoro gizmos uye michina, Internet rava kusvika yava chinodiwa chinokosha mumba mumwe munhu. With Indaneti pakarepo nyore maserura, mahwendefa uye Laptops, zvava nyore zvikuru uye nyore kuti avhareji bettor kuti pakarepo Panorama uye vagotengeseranamo pamusoro paIndaneti mitambo vachitamba site.
Online vachitamba nzvimbo vari kutarisa innovating uye zvakasikwa pfungwa kuti nguva dzose kufarira uye kukwezva mu zvechivhurumukira bettors. nhasi, paIndaneti mitambo vachitamba site Hamuzi venyu munhuwo, mhanya pakati chigayo vachitamba nzvimbo. Vari modeled pamusoro zvechokwadi kuhwina nzira, uye dzinovakwa kumativi zvinhu zviviri zvinokosha zvikuru chimiro ichi basa – nekuchiva nokuti mutambo uye nyota nokuda mari. Ndivo differentiating zvinokonzera kuti wakaiswa izvi pamusoro notch vachitamba nzvimbo kunze.
With evanhu vezvenhau uye dzimwe network nzvimbo kudavirwa maonero, avhareji mushandisi iri kure zvikuru IT-vakadzidza, Tech-savvy uye nzwisisa pamusoro kuitika uye emaoko ose vachitamba nyika.
Online Sports Betting Blog Will Mberi Mushure bhonasi Table pazasi
Live Feeds, inogadziridza pakarepo uye nokukurumidza mhinduro anowanika pamwe watinya zvose bhatani uye kubva kunyaradzwa kumba munhu. Kunyange zvinokurudzira uye zvakakunakira vamwe, uyewo ine akaipa uye akapotsa nezvakwakaipira kukanganisa reclusive uye zvechivhurumukira bettors, ngozi kusvika vanoparadza dzimba dzavo.
Asi chokwadi ichi - paIndaneti mitambo vachitamba ari pano kugara. Internet nemamwe vezvenhau platforms vari kuiita kuramba zvichiita kuti vanhu vokuAmerica wokubheja uye Bet kubva muutefetefe dzavo uye mahofisi, pa ani akapiwa nguva, pamusoro Munenge ani vakapiwa vakatozodzokera.
Uri cashing pane ichi muitiro?
Online Sports Betting Blog nokuda Sports.expresscasino.co.uk. Rambai What iwe kuhwina!


text:
Madzimai anogara mudunhu rekuManicaland vanoti zvirongwa zvekufusha mari vari muzvikwata vachibatsirwa nemasangano akazvimirira zviri kuvandudza hupenyu hwavo.
Mumwe mugari wekuChipinge, Amai Lizzy Jumbura, vairarama nekufamba vachitengesa madomasi asi vanoti sezvo vaitengesera mumamisha, havana mari yakawanda yavaiwana.
Amai Jumbura vanoti hupenyu hwavo hwakachinja nekuuya kwerimwe sangano rakazvimiririra re Community Organisation for Poverty Alleviation in Zimbabwe (COPAZ) iro rakabatsira madzimai emuWard 17 kuChipinge nekuvapa mari yekukweretesana pamwe nekuvapa zvidzidzo zvekuchengeta mari nekutanga mabhizimusi .
Amai Jumbura vanoti vakabatana nevamwe vakadzi vakakwanisa kuunganidza mari yavakawana iyi, iyo yavanokweretesana, vakakwanisa kuvhurawo chitoro chavo paPfidze Growth Point kuChipinge.
Pachinzvimbo chekufamba mumisha vachiedza kutengesa, Amai Jumbura ndivo vave kuvingwa nevatengi vanouya kuzotenge zvinhu zvakasiyana-siyana.
Amai Ronica Mutandwa ndeumwe wemadzimai anochengeta mari pamwe chete naAmai Jumbura.
AmaiMutandwa vakakwanisa kutangawo bhizimusi ravo rekupfuya huku uye vave nechitoro chavowo chakutengesa nyama iyi paPfidze pakare.
Amai Mutandwa vanoti kuburikidza nebhizimusi iri vave kukwanisa kuendesa vana kuchikoro pamwe nekudyawo zvekudya zvinovaka semhuri.
Mumwe mugari, Amai Sarah Mafondora, vanoti sevanhukadzi vanogara kumaruwa, vanga vasina hupfumi uye zvaivaomera kuwana mari kumabhangi.
Asi pari zvino Amai Mafondora ndivo vave kutokweretesawo vamwewo mari.
Amai Mafondora vanotiwo kuburikidza nemabhizimusi akasiyana-siyana avanoita, vave nemari yekuendesa vana vavo kuzvikoro zvavanonogarako.
Vanoti vasati vatanga kuzvishandira vana vavo vaifamba mitunhu mirefu vachienda kuchikoro.
KuNyanga, sangano rakazvimirira reNyanga Community Development Trust riri kuitawo chirongwa chakadai.
Mumwe wemadzimai ari muchirongwa chekuchengeta mari ichi, Amai Chipo Ndarangwa, vanoti hupenyu hwemadzimai munzvimbo yavo huri kusimukira sezvo vavewo nehupfumi hwavari kuzviunganidzira samadzimai.
Amai Ndarangwa vakavakawo imba, vakatenga mombe nengoro pamwe nezvimwe zvekushandisa pamusha wavo kubva zvavatanga chirongwa ichi muna 2012.
Amai Ndarangwa, avo vanoti vairarama nekupihwa mari nemurume wavo, vanoti izvozvi ndivo vave kutokumbirwawo mari nemurume wavo.
VaCanaan Samhembere vanoshanda neNyanga Community Development Trust vachibatsira madzimai aya negwara rekuchengeta mari zvine pundutso.
VaSamhembere vanoti sesangano vari kuona matambudziko emhirizhonga achidzikira sezvo madzimai avewo nesimba rehupfumi.
Kunyange hazvo madzimai aya ari kushanda kuchinja hupenyu hwavo nemhuri dzavo, vanotiwo kuwondomoka kwehupfumi nekunetsa kwemari kuri kukanganisawo mabhizimusi avo sezvo vanhu vakawanda vasina mari munyika.


text:
Mibvunzo Inobva Kuvaverengi
Chii chingaitwa kuti tibatsire hama nehanzvadzi dzinokanganiswa utano nemapefiyumu?
Vamwe vanoti kana vakafema mweya wemapefiyumu vanotanga kurwara. Vanhu ivavo vari mudambudziko rakakura. Zuva nezuva vanosangana nevanhu vanoshandisa mapefiyumu uye havana zvavanogona kuita kuti vasasangana nevanhu ivavo. Asi, vamwe vakabvunza kuti zvingaita here kukumbira hama nehanzvadzi kuti dzisashandisa mapefiyumu padzinouya kumisangano yechiKristu nemagungano.
Chokwadi hapana muKristu angada kuita zvinhu zvinoita kuti vamwe vaomerwe nokupinda misangano yechiKristu. Tose tinoda kukurudzirwa nemisangano yedu. (VaH. 10:24, 25) Saka kana paine munhu anokanganiswa utano nokufema mweya wemapefiyumu zvokuti anenge ava kutadza kupinda misangano, anogona kutaura nyaya yacho nevakuru. Kunyange zvazvo zvisiri muMagwaro uye zvisina kukodzera kudzika mitemo panyaya yokushandisa mapefiyumu, vakuru vanogona kutaura nyaya yacho kuungano kuti izive dambudziko riri kusangana nevamwe. Zvichienderana nemamiriro ezvinhu, vakuru vanogona kufunga nezvemashoko akabudiswa nesangano panyaya iyi, voakurukura paMusangano Webasa, pachikamu chezvomuungano yenyu kana kuti vanogona kusarudza kupa chiziviso nenzira isingagumburi ungano. * Kunyange zvakadaro, vakuru havafaniri kugara vachipa zviziviso zverudzi urwu. Pamisangano yedu panogara pachiuya vanhu vanofarira nevamwewo vaenzi vasingazivi nezvedambudziko iri saka tinoda kuti vanhu ivavo vanzwe vakasununguka. Hatifaniri kuita kuti vaya vanoshandisa mapefiyumu avo zvine mwero vanzwe sokuti vanofanira kurega kuashandisa.
Kana muImba yoUmambo mukava nevanhu vanokanganiswa nemapefiyumu, vakuru vanogona kuronga kuti vanhu vakadaro vagare pavo voga pavasingakanganiswi. Somuenzaniso, vanogona kuteerera misangano vakagara mune rimwe kamuri. Kana izvi zvikaramba kushanda, ungano inogona kurekodhera misangano vanhu vakadaro kana kuti inogona kuita kuti vateerere misangano pafoni vari kumba kwavo, sezvinoitirwa vaya vasingakwanisi kubva pamba kuti vanopinda misangano.
Mumakore achangopfuura, Ushumiri Hwedu hwoUmambo hwanga huchikurudzira hama nehanzvadzi kuti dzifungewo vamwe padzinenge dzichipinda magungano emunharaunda. Sezvo mamwe magungano achiitirwa muzvivako zvakavharika, vanhu vaikumbirwa kuti vasanyanya kushandisa mapefiyumu akasimba pavanopinda magungano iwayo. Tinonyanya kukurudzirwa kufunga vamwe patinopinda magungano emunharaunda, nokuti kazhinji kacho zvinenge zvisingaiti kuti vaya vanokanganiswa nemapefiyumu vawanirwe nzvimbo dzavanogara vari voga. Zvisinei, mirayiridzo iyoyo haifaniri kutorwa semitemo inofanira kushandiswa pamisangano yeungano.
Sezvo tichirarama munyika ino yakaipa, tose tinosangana nematambudziko akakonzerwa nechivi chaAdhamu. Tinoonga chaizvo zvose zvinoedza kuitwa nevamwe kuti tisanyanya kutambura! Hazvisi nyore kurega kushandisa mapefiyumu kuitira kuti imwe hama kana kuti hanzvadzi ikwanise kupinda misangano yechiKristu. Asi kana tichida hama dzedu, tichasarudza kuita izvozvo.
Mabhuku enyika anotsigira kuti Pondiyo Pirato akamborarama panyika here?
Pondiyo Pirato anozivikanwa nevanhu vakawanda vanoverenga Bhaibheri nemhaka yezvaakaita pakatongwa uye pakaurayiwa Jesu. (Mat. 27:
Zita raPirato rinowanikwa kakawanda chaizvo mumabhuku enhoroondo dzechiJudha akanyorwa naJosephus uyo akanyora nezvezviitiko zvitatu zvinoratidza matambudziko akasangana naPirato paaitonga Judhiya. Munyori wenhoroondo dzechiJudha ainzi Philo akataura chechina chacho. Munyori wechiRoma anonzi Tacitus uyo akanyora nezvenhoroondo yemadzimambo eRoma, akatsigira pfungwa yokuti Pondiyo Pirato ndiye akapa murayiro wokuti Jesu aurayiwe panguva yaitonga Tibheriyo.
Muna 1961, vaichera matongo muimba yaiitirwa mitambo yeRoma muKesariya vakawana dombo raiva rakanyorwa zvakajeka zita raPirato muchiLatin. Chidimbu chedombo chiri pano chine mashoko asipo uye zvinofungidzirwa kuti dombo racho rizere raiva rakanyorwa kuti: “Kuna vanamwari vanokudzwa, Tibheriyamu (iyi) yakatsaurirwa naPondiyo Pirato, Mutariri weJudhiya.” Zvinoita sokuti chivako chaitaurwa itemberi yaikudza mambo weRoma Tibheriyo.
Muparidzi woUmambo wechikadzi anofanira kufukidza musoro here kana achiitisa chidzidzo cheBhaibheri paine muparidzi wechirume?
MuNharireyomurindi yaJuly 15, 2002 pachikamu chinoti “Mibvunzo Inobva Kuvaverengi,” paiva nenyaya yaitaura kuti hanzvadzi inofanira kufukidza musoro wayo painenge ichiitisa chidzidzo cheBhaibheri kana paine muparidzi wechirume, angava akabhabhatidzwa kana kuti asina. Asi patakaongororazve nyaya iyi takaona kuti pane zvinofanira kugadziriswa.
Kana hanzvadzi ichiitisa chidzidzo cheBhaibheri paine muparidzi wechirume akabhabhatidzwa, hanzvadzi yacho inofanira kunge yakafukidza musoro. Izvi zvinoratidza kuti inoremekedza urongwa hwaJehovha hwomuungano yechiKristu hwokuti murume ndiye musoro nokuti basa rokudzidzisa rainenge ichiita rinowanzoitwa nehama. (1 VaK. 11:
Asiwo kana hanzvadzi ichiitisa chidzidzo cheBhaibheri paine muparidzi wechirume asina kubhabhatidzwa uye asiri murume wake, Magwaro haarambidzi kuti iitise chidzidzo cheBhaibheri isina kufukidza musoro. Kunyange zvakadaro, dzimwe hanzvadzi dzinganzwa hadzo dzichida kufukidza musoro.
^ ndima 2 Mamwe mashoko akabudiswa nesangano panyaya iyi ari muMukai! yaAugust 8, 2000 munyaya inoti “Kubatsira Vaya Vane MCS,” iri pamapeji 24-26.


text:
Rwizi Manyame
Rwizi Manyame (Manyame River also called Hunyani) rwizi rwuri kuMaodzanyemba kweZimbabwe neMozambique.
Rwizi urwu rwunotangira kuMaodzanyemba kwakadziva kuMadokero kweguta reMarondera, rwoyerera rwakananga kuMadokero rwonodarika Harare kuenda kwaKutama. Kubva paKutama Manyame anoyerera achienda kuMaodzanyemba odarika Chinhoyi nemakomo eHunyani. Manyame anozobira nekuMakomo Rukowakuona onanga kumupata werwizi Zambezi.
Rwizi Manyame runoyambuka muganhu weZimbabwe-Mozambique paHunyani, rwobatana nemadirano aRwizi Duangua rwafamba 418km kubva KuMarondera kwarunotangira. Kubva ipapa rwunoyenda mberi rwave Rwizi Panhame runodira muna Rwizi Zambezi pane guta rePanhame kuMozambique.
Manyame ane madhamu maviri, Prince Edward Dam neLake Chivero kuChamhembe kweHarare. Lake Chivero inoshandiswa senzvimbo yokushanya nokutambira nezvikepe.


text:
Fungidzira mamiriro ezvinhu awakashandura kurota kwako muchokwadi ndokutanga iwe webhusaiti. Iye zvino, inguva yekuvandudza kuvepo kwako paIndaneti uye kukoshesa vashandi vako vanogona kutora nzvimbo yako itsva. Zvechokwadi, nzvimbo yako yekusimudzira webhusaiti haikwanisi kuitwa muzuva sezvazvinotora nguva yekutsvaga kutsvaga kuratidza nzvimbo yako. Zvisinei, iwe unogona kukanganisa urongwa uhwu uchishandisa tsvakurudzo yekugadzira injini. Seo ndiyo nzira inopedza nguva, haungagamuchiri mhinduro pakarepo. Kunyange zvakadaro, kuvandudzwa kwekutanga kwekuvandudza iwe unogadzira mushure mekutsvaga kwekutsvaga kwewebhu kwako kunogona kuva nechinje chekuita kwebhizimusi rako rekutsvaga. Semuenzaniso, iro rakakodzera rakasarudzwa kusanangurwa rine zvakakosha pahupenyu hwako hwemangwana huripo sevangangodaro vatengi vachawana nzvimbo yako nemashoko ekutsvaga. Iwe unofanirwa kuvaka shanho yakanaka yekusimudzira panguva imwechete kuchengetedza nguva munguva yemberi uye kuderedza kudiwa kwekugadzirisa chero zvikanganiso zvewebsite.
Muchirongwa ichi, uchawana mazano kune avo vaiti vepanzvimbo vakangotanga webhu. Aya mazano anotevera achakubatsira kugadzira yakanaka yekutsvaga injini yekugadzirisa hurongwa chero nguva paunotanga webhusaiti itsva kuti uone kuti yakagadzirwa kubvira pakutanga kutanga kunaka kwemashamba kubva kunjini dzekutsvaga.
Ndingaita sei SEO yangu yakangobudiswa webhusaiti?
Unofanirwa kuumba webhusaiti yako kuitira mazano akakodzera ekuvandudza mararamiro ayo. Peji imwe neimwe yewebsite yako inofanira kutsvaga yakagadziriswa, yepamusoro-volume keywords kuti ibatsire tsvakurudzo yekutsvaga inoshandura zvinyorwa zvako. Iwe unofanirwa kuputsa pasi iwe webhusaiti yako yakagadzirwa muzvikamu zvakasiyana zvakasiyana. Mhando imwe neimwe inofanira kuve yakagadzirirwa pane imwe nguva yekutsvaga kuwedzera mukana wako kuti uende kuGoogle TOP nemibvunzo yakasiyana yakasiyana. Website yekugadzirisa ine zvakawanda zvekubatsira. Chokutanga pane zvose, inogadzira nheyo yakajeka uye inotsvaga kutsvaga izwi pane peji yewebhu yega yega, panzvimbo yekuti peji yepamusoro iongorore mamwe mazwi makuru. Iri rudzi rwekutsvaga runopa huwandu hwehutano hunoenderana.
Nhasi, zvigadzirwa zvakakodzera uye zvehutano zvinoshanda senzvimbo inokosha yeGoogle. Iyo yakagadziriswa zvinyorwa chizvarwa chikamu che-site-optimization. Zvinoreva kuti vadzidzisi vewebhu vanogona kudzora zvakakwana chikamu ichi cheSEO. Saka, usati watanga chero maitiro anobatsira eSOO, iva nechokwadi chokuti zvinyorwa zvako zvakanyatsogadziriswa uye zvakakosha kumhizha yako nekuita. Zvakare, unofanirwa kuisa mazwi ezvakakosha muhutano hwako kuitira kuti zvioneke kutsvaga bots. Ndinokukurudzira kuti uise wepamusoro-guru uye mabhizimusi-kuwana mazwi makuru mumazita uye pakutanga kwemavara. Uyezve, iwe unogona kuzvishandisa mune tsanangudzo uye ALTs.
Maererano nekutsvakurudza kwemazuva ano, Google yakakwirira mapeji iwayo ane mashoko anopfuura 2 000 + mavara mapeji ane zviduku uye zvinyoro zvishoma sezvavanowanzoita hazvibatsiri kune vashandisi vepakati 'ruzivo. Ndicho chikonzero ndinorayira kunyora mapeji 2-3 marefu nenyaya yekugadzirisa, semuenzaniso, nhanho-nhanho-mirayiridzo, zvidzidzo kana mazano. Kutsvakurudza kunoratidzawo, kuti zvinyorwa zvemashure uye zvakasvibirira zvinowanzoita kuti zviwanike kune magwaro maduku. Pakupedzisira, ichakubatsira iwe kuvaka nhamba yakawanda yezvibatanidza zviri mukati peji peji rimwe nerimwe.


text:
Mutungamiri wenyika, VaEmmerson Mnangagwa, vanoti hurumende yavo ichavandudza zvinhu munyaya dzehupfumi, kusimudzira kutengeswa kwezvinhu kunze kwenyika, uye kukwezha vekunze kuti vatange mabhizinesi muZimbabwe.
Mapato anopikisa otaura pamusoro pe state of the nation yaitwa naVaMnangagwa nhasi.
Masangano akazvimirira otaura pamusoro pekusarudzwa kwaVa Cyril Ramaphosa semutungamiri mutsva webato re African National Congress.
Mapurisa anoita hurukuro nevatori venhau pamusoro pezvinyunyuto zvevatori venhau vanoti havasi kubatwa zvakanaka nemapurisa.
Mabhodha ozara nevanhu vari kuenda kunotambira kumusha zororo rekisimusi negore idzva.
Muchirongwa cheLiveTalk na 8pm, tiri kutarisa hukama hweZimbabwe nedzimwe nyika, zvikuru America.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318…
Vanoda kuteerera Studio7, tibateyi na7pm pamasaisai anoti 909 am 4930; 13860, 6080, 15580 ne 15460 Kilohertz paShortwave mazuva ose.
Musakanganwe kuteerera zvimwe zvirongwa zvedu na 6am, uye 2pm mazuva ose.
Musakanganwe kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu. Endai pa link iyi: https://www.facebook.com/voa.shona/


text:
Kanzuru yeguta reMutare iri kuda kuputsa zvitangwena zvemhuri dzinosvika chiuru chimwechete nemazana mashanu idzo dzakazvigarisa panzvimbo yekanzuru iyi mumusha weDevonshire pedyo neSakubva uye muChikanga.
Mhuri idzi dzinoti hadzisi kuzobvumira hurongwa hwekanzuru uhu dzichiti dzakatsikiswa bhanana pakuvimbiswa kupiwa pekugara kune imwe nzvimbo kusabhabha reDangamvura mushure mekubvisa mari kukanzuru iyi.
Meya weguta reMutare kanzura Tatenda Nhamarare vaudza Studio 7 kuti kanzuru yavo haizi kuzodzokera shure panyaya yekubvisa mhuri idzi panzvimbo yavari kugara apo pasina mvura, zvimbudzi, migwagwa nezvimwewo sezvo zvichizokonzera kupararira kwezvirwere.
Meya vati vanhu ava vakazvigarisa pavari zviri kunze kwemutemo.
“Tiri kupedzisa hurongwa hwekuti vanhu ivavo vabviswe pavari nekuti vanhu ivavo vakazvigarisa panzvimbo iyoyo zvisiri pamutemo saka sekanzuru takabva kuita musangano svondo rapera wekuti tivabvise ipapo.”
Meya Nhamarare vaenderera mberi vachiti kanzuru yangomirira chete kuti iwane mapepa akakwana ekutamisa vanhu ava munguva shoma iri kutevera vobva vanopaza dzimba dzechimbi-chimbi dziri panzvimbo iyi.
“Kuvabvisa tiri kuzovabvisa manje-manje asi handingakwanisi kukupayi zuva chairo asi tiri kuzoita izvi sezvo pari zvino tiri kugadzirisa magwaro anodiwa kuti vanhu vabviswe. Saka zvinhu zvedu zvinenge zvava padhuze kuti tizviite, saka kana tichinge tatongopihwa magwaro iwayo hapana chichatimisa kuti tivabvise. Asi chikuru apa kuti tiri kuvabvisa manje-manje.”
Asi mhuri idzi dzinoti dzakatorovera mwoyo padombo zvekuti hapana chinokwanisa kudzibvisa ipapo kudzamara dzatsvagirwa kumwe kwekunogara.
Ambuya Mable Chipenzi mumwe wevanhu vakanozvigarisa kuDevonshire mwedzi minomwe yapfuura. Ambuya Chipenzi vanoti ivo hapana kwavari kuzoenda nyangwe zviite seyi.
“Asi kana vachida hondo pano hatizi kuzobva nokuti tiri kurwa hondo yemastands edu avakatitorera kuDangamvura. Pano hatizi kuzomirira kuevikitiwa sezviri kutaurwa izvi uye hatizi kutya zvakare.
“Kudzimarao vatiwanira pedu pekuti togara pano hatizi kuzobvawo, asi kana vakaevikitawo vanhu vari kuDangamvura vavakapa masitendi edu ndiko kuti tibvewo pano asi pasina izvozvo pano hatibvi.”
VaOnias Chitsara mutevedzeri wasachigaro wevanhu vakazvigarisa panzvimbo yave nemutauro iyi kuDevonshire. VaChitsara vanowirirana naAmbuya Chipenzi panyaya yekuramba vari pavakazvigarisa.
“Isusu kubva panoka hatizi kuzobva hatibviba kana vaite seyi ende shuwa hatibviba hatikunyebereyi; chatinoda ndechekuti iyo kanzuru pachezvayo kana yada kutibvisa pano ngaitigadzirire pekugara painoona kuti panoita pakanaka nekuti iyo kanzuru yakadya mare dzedu.
“Vakatidyira mare, seyi vakatadza kubvisa vanhu vari kuDangamvura vakatora pataida kugariswa isu tabhadhara? Zvinoreveyi kuti isu tainge tapiwa pedu pekugara tobviswa apa pava neSeven years miti yatakange tasina ikoko yatobereka isu tasara pachena vamwe vachembera, vamwe vakatofa vamwe vorwara tisati tapihwa pedu pekugara.”
VaLovemore Bome mumwe wevakazvigarisa paDevonshire. VaBome vanopika kuti kuzama kuda kuvabvisa pavari kuchava nekudeuka kweropa kana vasina kumwe kwavari kuda kuendeswa kwekunogara.
“Nyaya iyi tiri kuinzwa asi grader ravo ravari kuda kuunza tinoda kuona kuti rinofambira payi. Pane vakambouya neimbwa mwedzi miviri yapfuura asi hatina kutiza sezvo tisiri magweja kana mbavha saka tinoda kuvaona pavachauya, takaramba tiri pano nekuti tiri varombo hatina kwatinoenda.
“Takauya pano kuti tione pekugara, sezvo ikri nzvimbo yevarombo. Pano tine varombo, vachembera uye vakaremara vari pano, tinogezera munaSakubva River nekuti hatina mvura yacho zvakare.”
Ambuya Alexis Muchabveyo vanonyunyutawo nenguva yareba vasina pekugara, apa voda kubviswa zvechisimba nekanzuru.
“Ini ndave ne-20-years ndichiroja, vana vangu vairara pasi pemubhedha wangu nemurume tichiroja nekunetsa kweimba, izvezvi ndave nevazukuru vari kurarazve pasi pemubhedha wangu ndichirojazve, hungave hupenyu here hwakadai. Vamwe vekunanaDestiny vakauya manje manje vakapihwa pekuvaka dzimba dzavo ende dzakatovakwa dzikapera dzinosvika kuma 5 000, isusu takangomirira!”
Sachigaro wemhuri dzakazvigarisa idzi, VaMukungatu vanoti musi uchauya kanzuru ichida kuvabvisa pachazvarwa mwana asina bvudzi.
“Izvezvi izvi tinenge takatoigadzirira mwoto chaiwo, ngaitouya iyo kanzuru ichitotaura zvekupega pano kwete kuuya ichitaura zvimwe zvekutibvisa tinotorwisana zvekuti hapeno, nekuti panaapa hatisi kuzobva. Tinotoitaurira kuti ngaipege pano nekuti pano zvechokwadi hatisi kubva pano.”
Asi meya Nhamarare vanoti kutaura kwevanhu ava kutambisa havo nguva nekuti kana nguva yasvika havazi kuzodududza shure sezvinongoitawo nzou isingabvi munzira mayo nekugwauta kwembwa.